ועדת המשנה של ועדת העלייה, הקליטה והתפוצות לסיוע בדיור ודיור ציבורי לעולים, כנסת 25, פרוטוקול מספר 4, 2023-03-26 00:00

זאב אלקין: אחר צוהריים טובים לכולם, אני שמח מאוד שאנחנו כאן, למעשה, מקיימים ישיבה אחרונה של ועדת המשנה בכנס הזה והפעם אנחנו מקדישים את תשומת הלב שלנו בישיבה הזאת לפתרונות של דיור ציבורי לעולים קשישים, הזכרנו את זה כבדרך אגב בדיונים קודמים והנה הגיעה הישיבה המיוחדת בנושא הזה

זאב אלקין:  למעשה יש שני מודלים משמעותיים שבאמצעותם המדינה נותנת את הפתרון, המודל הראשון זה בתי גיל זהב של משרד הבינוי והשיכון והמודל השני הוא מודל ייחודי שמפעיל אותו משרד הקליטה, של מקבצי דיור והוסטלים של משרד העלייה והקליטה

זאב אלקין:  אנחנו נתחיל היום עם משרד השיכון, אני לא יודע אם נספיק להגיע למשרד הקליטה, כי אני ידעתי שמשרד הקליטה לא יהיה מיוצג היום אז בניתי שנעמיק במשרד השיכון, אני רוצה להודות לכם שבאתם והעברתם גם את החומר אלינו אז נראה אם נספיק להגיע גם למשרד העלייה והקליטה ועד כמה, יכול להיות שנקבע עוד ישיבת המשך בכנס הבא, בנושא הזה

זאב אלקין:  סך הכול מדובר פה על אוכלוסייה מאוד מאוד גדולה ואני גם מזכיר לכולנו שמהנתונים שהוצגו פה בישיבה הראשונה, רוב מוחלט של זכאי דיור ציבורי בעולים, הם קשישים, לכן אנחנו מדברים פה, לא על פתרון צדדי, אלא למעשה על עיקר האוכלוסייה מבחינתנו, כן, מבחינת המנדט של הוועדה הזאת

זאב אלקין:      וכאמור אנחנו נתחיל עם בתי גיל הזהב של משרד הבינוי והשיכון, שהם נועדו לא רק לקשישים עולים, אלא גם לקשישים צברים שנכנסים להגדרות מסוימות, אבל עדיין מי שביקר בבתי גיל הזהב האלה, יודע שעיקר האוכלוסייה זה עדיין העולים שם ומה שאני אבקש ממשרד הבינוי והשיכון זה קודם כל להציג לנו את כל המשק, אני יודע במקרה, אבל זה חשוב לפרוטוקול ויכול להיות שיש דברים שכבר שכחתי אז גם אני ארענן את הזיכרון

זאב אלקין:  כמה סך הכול בתים כאלה יש, כמה מתגוררים בהם, מתוכם כמה עולים, אם אתם יודעים להגיד בערך את האחוז, איך זה מנוהל, כי יש מודלים שונים של ניהול ולאחר מכן, לאחר שתציגו את המודלים, גם תציגו את הפוטנציאל של הרחבה של המלאי שאתם רואים לשנים הקרובות ומה לוחות הזמנים, יש הרי שני הסכמים עם הסוכנות, אחד, ממש בעיצומו של הביצוע ואחד רק נחתם, אבל מן הסתם אתם מתקדמים ואני אשמח לשמוע על כך ולאחר מכן נעבור לדיון על כל המודל הזה של בתי גיל הזהב

זאב אלקין:  כמובן, גם כשאני מדבר על התנאים זה כולל את, איך בנוי התשלום וכו' וכו, בבקשה, נתנאל

נתנאל לפידות: ברשותך, אדוני היושב ראש, אני אתן למנהל תחום גיל הזהב להציג את ההתחלה ואני אוסיף אם צריך

זאב אלקין: בסדר גמור

לאוניד סמוליאר: שלום, מנהל תחום בתי גיל הזהב, לאוניד סמוליאר אז סך הכול יש לנו 125 בתי גיל הזהב שהם מנוהלים בכמה הסכמים, קודם כל זה המכרז החדש שנכנס זה 61 בתי גיל זהב, 45 זה הסכמים סוכנותיים של עמיגור, 13 הבתים המשודרגים שהם בניהול חברת עמידר ואחד - - -     

זאב אלקין: זה בנוסף למה שיש לעמידר במסגרת ההסכמים

לאוניד סמוליאר: אצל עמידר סך הכול יש 35, 13 משודרגים ו-22 במרכז שהם נכנסו במכרז החדש ואחד זה בחיפה שמנהלים אותו לפי הסכם ייעודי זה השיטה הייתה שהיזם הפרטי בנה את הבניין ואנחנו שוכרים אצלו את הבניין הזה

לאוניד סמוליאר:  אז סך הכול 125

לאוניד סמוליאר:  עכשיו לפי המכרז החדש יש לנו שלוש חברות שמנהלות - - -     

זאב אלקין: עוד לפני זה אולי, 125 בתים, כמה זה יחידות דיור בסך הכול? 

לאוניד סמוליאר: זה בערך 13 אלף, 12,878

זאב אלקין: בכל הבתים האלה גם יחד, בכל השיטות, אוקי

לאוניד סמוליאר: נכון

לאוניד סמוליאר:  אז יש לנו שלוש חברות שמנהלות לפי המכרז החדש, זה עמידר במרכז, צפון וחיפה זה חברת שלו וחברת שחק זה ירושלים ודרום

זאב אלקין: זה לגבי ה-61 של המכרז, זאת אומרת שעמידר צפון - - -     

לאוניד סמוליאר: לא, עמידר מרכז, צפון בחיפה זה שליו ודרום וירושלים זה שחק, שחק זה 15, עמידר 22 בתוך המכרז הזה ו-24 זה חברת שלו ובניו

זאב אלקין: אוקי

לאוניד סמוליאר: בנוסף לזה יש לנו שני הסכמים סוכנותיים זה 2,650 ו-3,000, ב-2,650 כבר חלק מהבתים בנו וצריכים לסיים את זה בעוד 714 יחידות ובהסכם ה-3,000 זה בנוסף 3,000 דירות

לאוניד סמוליאר:  בשנה הזאת צריכים לסיים, אם אני לא טועה בנתניה ותל אביב, זה כבר בשלב אחרון, אם אני זוכר נכון

זאב אלקין: שזה ביחד, זה לפי מסמך פה שהגשתם לוועדה זה 714 יחידות, כן?     

לאוניד סמוליאר: נכון

נתנאל לפידות: עד עכשיו הסתיימו 1,094 יחידות דיור שנמסרו ונמצאים בהפעלה מלאה, ה-714 אמורים להימסר השנה

זאב אלקין: שזה יביא אותנו לסדר גודל של 1,800 מתוך 2,650 ואז יישאר עוד 850 יחידות

נתנאל לפידות: כן, זה ב-2024-25

זאב אלקין: שיש לכם איזשהו צפי של לוחות זמנים וגאוגרפיה על הייתרה?     

נתנאל לפידות: לא, בגלל שיש אחד שבבנייה וכל היתר עדיין לא בבנייה, בכל אחד בגלל הסיבות שלו של תב"עות ועניינים כאלה

זאב אלקין: אבל 25 זה כבר קרוב יחסית, זה פחות משנתיים מהיום אז לכאורה, כדי שמשהו יסתיים עם התאריך הזה

ארז שני: 25 אנחנו מעריכים שהשנה אנחנו נתחיל ברחובות, שזה יהיה עוד 12 יחידות דיור ובשאיפה גדולה, תלוי בוועדה המקומית של ירושלים, אנחנו נוכל להתחיל עד סוף השנה גם בירושלים, בפסגת זאב

זאב אלקין: המחליף המפורסם של דיפלומט

ארז שני: בדיוק

זאב אלקין: שכמה יחידות זה?     

ארז שני: בין 240 ל-260

זאב אלקין: אוקי, אז זה יביא אותנו ביחד לבערך חצי מהפער ואז נשאר עוד סביב 400 ומשהו

נתנאל לפידות: חיפה שאתה מכיר זה תקוע לגמרי

זאב אלקין: אז זה לא יסתיים עד 25, אם זה תקוע לגמרי

נתנאל לפידות: הוא כרגע באדום לחלוטין, הוא תקוע

ארז שני: ובת ים שכרגע, גם אנחנו כבר מעל כמעט חמש וחצי שנים בשלבים של הוצאת היתר, נראה מה יהיה עם זה, יש לנו שעות מופרזות של העיירה

זאב אלקין: כמה יחידות דיור זה בת ים?     

ארז שני: 300

נתנאל לפידות: ו-229 משהו כזה זה 26, זה חיפה

זאב אלקין: אז למעשה, יש סיכוי לא רע שב-25 עדיין יהיה חסר כ-50 יחידות, במימוש ההסכם הזה, לפי התמונה המציאותית שמוצגת כאן, כי בחיפה אני לא צופה שינוי, עד לבחירות המוניציפליות, נראה לי לפחות, לפי כל הניסיונות

נתנאל לפידות: פלוס, אולי חילופים של מהנדס העיר שהוא המתנגד הראשי

זאב אלקין: אוקי, ובת ים גם כאן, אין איזושהי פריצת דרך?     

ארז שני: בינתיים לא, אני מקווה שזה יהיה בחודשים הקרובים ואם לא, אנחנו נשקול להחליף את הפרויקט, אנחנו בודקים עכשיו פרויקטים אחרים שנמצאים בשלבים שיש תב"עות מוכנות ורשויות שמאוד, למשל, אשקלון שהיא מאוד פייבוריט הדבר הזה ותמיד מקדמת את זה בצורה מהירה, יכול להיות שנחליף, נראה

זאב אלקין: אוקי, הבנתי, בסדר

זאב אלקין:  זה מבחינת הסכם, מבחינת לוח הזמנים של המימוש של ההסכם הישן ולגבי ההסכם החדש, מה התקדם מאז שנחתם?     

ארז שני: ההסכם החדש מתוקצב 1,500 יחידות

זאב אלקין: בשלב הראשון, עם אופציית המשך לעוד 1,500

ארז שני: בשלב הראשון, נכון, אנחנו מקדמים כבר כעת, עובדים על תכנון בערים השונות ויש סיכוי גדול שתוך שנה וחצי, נוכל לצאת לפרויקט הראשון כבר

זאב אלקין: איפה?     

ארז שני: באשקלון, יכול להיות בנוף הגליל

זאב אלקין: אגב, על 1,500 הראשונים, יש כבר איזושהי תחזית של המקומיים והגודל?     

נתנאל לפידות: לא

זאב אלקין: עוד לא?     

נתנאל לפידות: מאוד ראשוני

זאב אלקין: אבל בערך, אתם יכולים להגיד כמה?     

נתנאל לפידות: כן, יש טבלה מסודרת שכאילו זה נספח, אגב, זה נספח בהסכם של התב"עות וכמות יחידות דיור המוערכת, אבל היא מוערכת, ברגע שיהיה תכנון יותר מפורט אז אפשר לדעת בדיוק, לא בדיוק, אפשר לדעת

זאב אלקין: אבל מה הגאוגרפיה של 1,500 זה בסוף זה הרי לא הרבה בתים, אם בממוצע בכל בית יש סביב 200-250, אז 1,500 זה בערך שישה בתים, פלוס מינוס

ארז שני: תראה, אנחנו כבר מקדמים את זה בפתח תקווה, בנוף הגליל, באשקלון, בנתיבות, יש רשימה שלמה מסודרת, יש וועדת היגוי בקרוב, עם משרד הבינוי והשיכון וזה ייסגר, אבל התכנון כבר החל בפועל, יש תכנון בפועל שכבר עובד מול הרשויות

נתנאל לפידות: אני אקריא לך את הרשימה, שלחתי לך גם

נתנאל לפידות:  ככה, יש לנו, הראשון זה חיפה, כי הוא אלמנט משלים למה שתקוע עכשיו, אבל הוא ביחד, יש בלוד - - -     

זאב אלקין: אתה אופטימי שאם הקודם לא התקדם, זה יתקדם?     

נתנאל לפידות: זה פשוט 50 יחידות דיור שאפשר לפי התב"ע, לא נכנסו בהסכם, בגלל ש-2,650 הגביל מלמעלה את ה-2,650, עקרונית אפשר לגדול במבנה הזה בעוד חמישים יחידות דיור, אמרנו שנכניס להסכם הזה את החמישים יחידות נוספות כדי למקסם את הזכויות בחיפה, אבל זה תקוע, אבל זה נכלל שמה ברשימה, 200 יחידות דיור בלוד, 200 בנתיבות, 250 בנוף הגליל, 300 קריית גת, 200 פתח תקווה, 300 ברחובות, זה ה-1,500 הראשונות

נתנאל לפידות:  בעצם המצב התכנוני שלהם הוא הכי מתקדם, ה-1500 הנוספות שיכול להיות שהם - - -     

זאב אלקין: שבכל המקומות, חוץ מחיפה, גם יש צפי להיתרים בלו"ז סביר?     

נתנאל לפידות: כן, כן

זאב אלקין: אין שם, זה לא רשויות מקומיות שידוע-     

נתנאל לפידות: הרשויות המקומיות איתנו חיוביות לעניין

נתנאל לפידות:  ה-1500 השניים זה קריית גת, נוף הגליל וחדרה, תל-אביב, אשקלון, באר שבע, מגדל העמק

נתנאל לפידות:  מעבר יש פוטנציאלי ששמה התכנון הוא עוד יותר רחוק, אבל הוא יכול להיות חליפי, אם משהו יתקע, שזה רעננה, חדרה, שלומי, נוף הגליל, בוסתן הגליל, נורדיאה, רחובות וקריית אתא

זאב אלקין: הבנתי

זאב אלקין:  למשל, אני מסתכל פה, אין תחליף בפועל לחיפה, זאת אומרת שאין קריות?     

נתנאל לפידות: כן

זאב אלקין: לא בנחלה א', ולא בנחלה ב', רק משהו הרבה יותר רחוב בקריית אתא, לדוגמא, אם אני שואל את עצמי מה אפשר לעשות עם חיפה שהוא תקוע מההסכם הראשון, אין כל כך

נתנאל לפידות: אין כל כך מה, כי פשוט זה גם בסוף זה קרקעות זמינות וזה לפי האינוונטר שיש לסוכנות

ארז שני: אני רוצה רק לציין שיש רשויות, הוא הזכיר למשל את שלומי, שלומי זה דוגמא, שלומי ופתח תקווה, דוגמא לרשויות ששמעו על הפרויקט, קראו עליו בעיתונות וקראו לנו לשיחות והעמידו קרקע חומה של הרשות, לטובת בנייה, מפה אני קורא לרשויות נוספות שחשוב להם העולים וחשוב להם הקשישים שממתינים, חלקם לפעמים מעל עשר שנים בתור, תפנו, תקצו קרקעות, אנחנו נבוא ונעשה את זה שם, עמיגור מאוד פתוחה לעניין והסוכנות היהודית וזה דבר שהוא מתבקש, במיוחד באזורים האלה הצפוניים, איפה שיש אזורי ביקוש במרכז

זאב אלקין: דווקא שלומי לא בטוח שיש כזה ביקוש, את הבית במעלות בקושי מילאנו ואני לא חושב שבשלומי המצב יהיה יותר קל, להיפך, יהיה יותר קשה במעלות, להערכתי, פתח תקווה, בוודאי הביקוש יותר גדול, שלומי אני סקפטי

משה שחל: במעלות יש בערך 25 דירות פנויות

זאב אלקין: עדיין?     

משה שחל: כן

רות מנע: כן

זאב אלקין: הרי לכאורה, מילאו אותם - - -     

משה שחל: לא מילאו אף אחד

רות מנע: גם הגמשנו 55, התקשרנו לאנשים שממשים שכר דירה, מסלול חופשי כדי לעניין אותם

משה שחל: היה לנו רעיון ביוזמה לשתף את משרד הבריאות שיש להם אנשים שרוצים והם יכולים לשלוח את זה ויש לנו רעיון, איך באמת למלא את הדירות האלה, באנשים שעדיין זקוקים לדיור הציבורי, אבל הם באים ממשרד הבריאות עם כל מיני הפרעות כאלה ואחרות, אבל מסוגלים לגור חופשי בקהילה ואני יודע שנתנאל הרים את הכפפה ובקרוב אני מקווה לארגן פגישה, בין משרד הבריאות ובין נתנאל, לראות איך מקדמים את הנושא הזה

קריאה: יש 116 בתי גיל הזהב ברחבי הארץ, לפי הטבלה שלכם ששלחתם

משה שחל: לא, 125

זאב אלקין: 125, אבל הם באמת מנוהלים בשיטות שונות אז אפשר פה קצת ללכת לאיבוד

זאב אלקין:  למעשה בשיטה כמו שזה עובד כרגע, הגידול יהיה רק בבתים של עמיגור, כי זה שני הסכמים שהם פועלים עם עמיגור, אין כרגע בנייה של בתים נוספים, לכן חלקה של עמיגור מכלל העוגה הוא ילך ויגדל, אם היום זה 45 בתים אז אנחנו צפויים לעוד כמות לא מבוטלת של בתים שהתווספו

נתנאל לפידות: הגידול הוא רק בעמיגור, אין דרך אחרת

זאב אלקין: כן, עכשיו, אוקי, אז לגבי העניין הזה זה ברור ובקריות אין קרקע חומה, או משהו?     

ארז שני: לא, אבל אני מוכרח להגיד - - -     

זאב אלקין: באזור של חיפה הוא מאוד מבוקש וזה שזה נתקע עם ראשת העיר ומהנדס העיר זה אירוע עצוב מאוד

ארז שני: אבל אני רוצה להגיד בהזדמנות הזאת, אני מקווה שאף אחד לא יכעס, אבל זו המציאות

ארז שני:  אנחנו גילינו לאחרונה כ-30 דירות ריקות גדולות, דירות לא קטנות בצפון, אני מדבר על אזור חיפה והקריות שעומדות ריקות, לי זה בהתחלה נרשם שהם בסבב מועמדים, שאני ביקשתי לראות את התאריכים של הסבב מועמדים, התברר לי שיש דירות שהן כבר שנה בסבב מועמדים, בעיניי זה לא דבר תקין ובמיוחד שנאמר לי שיש מאות, אם לא יותר, אלפי אנשים שממתינים בתור באזור הצפון

ארז שני:  עכשיו אני שומע כל מיני סיבות, אני שומע שזה חלק מזה זה העלייה בסבסוד שכר דירה, בעלייה שהייתה, אבל אני מקווה מאוד שאנחנו לא תקועים שם על בירוקרטיה פנימית וזה מה שמדאיג אותי, כי אם יש לנו כל כך הרבה אנשים שממתינים בתור, משהו לא מסתדר לי

ארז שני:  אני בדקתי את זה עד רמת הדירות, הלכתי לראות את הדירות הריקות, חלקם יש לי שם דירות של 40 ו-50 מטר

זאב אלקין: איפה? באיזה מקומות?     

ארז שני: קריות וחיפה, אז משהו פה לא מסתדר בצורה שזה עובד, אנחנו מנסים, יש לי, אני מוכרח להגיד, יש לי פתיחות גדולה מאוד, גם במשרד הקליטה, גם במשרד השיכון - - -     

זאב אלקין: הדירות האלה הן שייכות לחלק של קליטה, או לחלק של שיכון, איפה זה עומד? סתם אם זה עלה פה

משה שחל: אני יכול לענות על זה, אם אפשר

משה שחל:  זה נכון, דרך אגב, מה שארז אמר זה נכון

משה שחל:  אנחנו נמצאים, אנחנו קיבלנו, בוא נגיד ירושה, שאנשים באמת מחכים, בין שלושה חודשים עד שישה חודשים, שיש מועמדים כבר והדירות לא היו משופצות

משה שחל:  נכון להיום כבר הכנו את כל התוכניות וכתבי כמויות וממש בימים האלה, אנחנו נתחיל בשיפוץ ונסדיר את הפער הזה, ממש בימים הקרובים

ארז שני: כן, אבל זה לא אותה סיבה אצלנו, הדירות אצלנו הן משופצות

זאב אלקין: זה דירות זה לא דירות גיל זהב, זה אירוע אחר לגמרי

ארז שני: לא, לא, לא, בתי גיל זהב

זאב אלקין: אה בתי גיל זהב

ארז שני: בתי גיל זהב והדירות משופצות ואין בעיה של תקציב לשפץ אותן, משפצים אותן בסטנדרט גבוה

זאב אלקין: אז הבעיה זה רק איוש של ה-?     

ארז שני: הבעיה היא כן, הגיוס של האנשים, האכלוס

ארז שני:  אני עכשיו בודק את זה ברמה השבועית, כל שבוע אני מבקש לקבל דוח, אנחנו ממש מתאבדים על ה-     

זאב אלקין: הרי יש תור מטורף באזור חיפה והקריות

קריאה: כן, אבל הדירות לא הוצעו לנו מועדים וסירבו, אתה ראית שיש איזושהי התאמה לעניין?     

זאב אלקין: לא, זה רק שיכון, זה בכלל לא רלוונטי

ארז שני: יש פערים, זה חוזר למשרד, אני חושב שהרוב הוא דרך אגב בקליטה, פחות בשיכון, אבל זה יותר בקליטה ופחות בשיכון, אבל אני חושב שזה מגמה מדאיגה לגבי העתיד, אנחנו צריכים לצמצם את הפער הזה, זה משאב חשוב, יקר

זאב אלקין: לא, זה לא הגיוני שבחיפה ובקריות

נתנאל לפידות: אנחנו נבדוק את זה

זאב אלקין: משרד קליטה יש לכם מה להגיד על זה?     

מריה שוורץ: על האכלוסים האלה, אנחנו יודעים שיש דירות פנויות, שיש ביקוש גדול מאוד באזורי ביקוש, כמו באזור המרכז, קשה מאוד לאכלס דירות בצפון

זאב אלקין: בחיפה וקריות אין ביקוש?     

מריה שוורץ: קשה

זאב אלקין: כמה תור היום קשישים בחיפה וקריות?     

מריה שוורץ: הבנות מאכלסות שמה כבר שנת 22, שנת עלייה 22 נכנסו לשם, אנחנו הכנסנו לשם גם את האכלוס חירום בצפון ובדרום

זאב אלקין: עוד פעם, אני לא מדבר על כל הצפון, אני שואל על חיפה וקריות, כמה תור של קשישים יש?     

נתנאל לפידות: איך גילו על השלושים דירות האלה? יכול להיות שהחזיקו את זה כמו סחורה טובה ליום שיבוא בעוד חודש חודשיים

ארז שני: אני דיברתי עם אולגה דדון, אולגה דדון אמרה לי שהיא לא מבינה את הפער, שיש שמה תור גדול מאוד

זאב אלקין: גם אני מכיר שבחיפה וקריות יש תור גדול

ארז שני: והיא אמרה שהיא תעשה את הכול, הם נכנסים לתמונה ממש ואולגה לא יכלה, אבל היא אמרה שהיא תיכנס טוב לתמונה

משה שחל: עובדה שיש לנו בצפון יש לנו מועמדים, כמעט לכל הדירות, לנו יש מועמדים

מריה שוורץ: אנחנו נכנסנו לתמונה ומפרסמים את הדירות האלה בכל הארץ, זאת אומרת, גם אלה שעומדים בתור במרכז ובדרום, אנחנו משכנעים ועובדים קשה כדי להביא אותם גם לצפון, לאכלס את הדירות האלה, זה לא פשוט

זאב אלקין: כמה תור היום של קשישים בחיפה?     

רות מנע: שלנו?     

זאב אלקין: לא, לא של שיכון, אני יודע מה אני שואל, הרי התור של שיכון הוא זניח, מול התור של קליטה

זאב אלקין:  כמה קשישים יש בתור

יבגני סובה: אבל היא אומרת שבשנת 22 כבר, זה לא אמור להיות תור ארוך לפי הדברים

מריה שוורץ: לא, יש לנו עוד אפיק של סיוע בשכר דירה וזה באמת מקשה, אבל כמות הקשישים ב-     

זאב אלקין: בתור בחיפה, כמה היום?     

מריה שוורץ: בחיפה ספציפית?     

זאב אלקין: חיפה ספציפית, כן, נתחיל מחיפה

מריה שוורץ: אני אגיד, יש לי פה, אני לא זוכרת בעל פה את המספרים, יש כ-2,000

זאב אלקין: 2,000 קשישים

מריה שוורץ: כן

זאב אלקין: 2,000 קשישים בתור

מריה שוורץ: בתור

זאב אלקין: כאילו יחידות משפחתיות, חלק זה זוגות, כ-2000 משפחות קשישים בתור בחיפה ובקריות?     

יבגני סובה: כולם מקבלים סיוע מוגדל כרגע שזה מה עומד סביב ה-2,000 שקל בחודש?     

זאב אלקין: 2,900

יבגני סובה: 2,900 זה אחרי שהוספנו בממשלה הקודמת

זאב אלקין: כן, כן

יבגני סובה: ולפני זה היה כמה?     

זאב אלקין: הרבה פחות, היה בערך חצי מזה, כאילו לפני

יבגני סובה: 1,400 שקל, משהו כזה

זאב אלקין: משהו כזה, כן

יבגני סובה: ואנשים לא מעדיפים לעבור, בגלל ש-2,900 שקל באזור חיפה, הם מבינים שב-2,900 אתה יכול להשכיר דירה של שלושה חדרים

זאב אלקין: ב-2,900 אתה לא תשכור היום בחיפה

יבגני סובה: אני שואל, לא אמרתי

נתנאל לפידות: בתור הממתינים של קליטה, בשונה מהשיכון, אם אני זוכר, מותר להשתמש, גם לשכור את זה מבני משפחה, נכון?     

זאב אלקין: לא, אז הם לא מקבלים מוגדל, בני משפחה לא השתנה

מריה שוורץ: הם יכולים לשכור יחד, אבל לא ממשפחה

זאב אלקין: הם יכולים, רק זה סכום אחר לגמרי, הוא לא גדל, אתה לא מקבל את הסיוע המוגדל, אבל יש לך לגבי קריות הערכה? קשישים נניח?     

מריה שוורץ: אני אגיד לך מיד, יש לי פה הכול, קריית ביאליק 100 איש, קריית אתא 120 איש

זאב אלקין: אוקי, ים?     

מריה שוורץ: קריית ים יש 500 איש

זאב אלקין: 500, ידעתי למה אני שואל, מוצקין?     

מריה שוורץ: 190

יבגני סובה: יש כאן נתון מאוד חשוב, מאחר וכן בשנה האחרונה נקלטו עשרות אלפים עולים, 70 ומשהו עולים, אני מניח שיש גם עולים שעוד לא הספיקו להיכנס לתור

זאב אלקין: יש כאלה שיכנסו

יבגני סובה: הם יכנסו רק מחודש שמיני

זאב אלקין: שמיני, או שביעי, עכשיו לאור השינוי שיהיה

יבגני סובה: כלומר אנחנו כן צפויים לעלייה

זאב אלקין: אבל אפילו עוד לפני זה, אנחנו מדברים פה, לפי מה שאתם מציגים זה כ-3000 משפחות, 2000 בחיפה ועוד כ-1000 בקריות, לא הגיוני שמ-3000 משפחות שבתור, לא מצליחים לאכלס 30 דירות?     

ארז שני: אני אגיד יותר מזה, יש לי עוד כ-25 דירות במתחם הקליטה לשעבר, זה ההסכם בנפרד, לא עם השיכון, עם הקליטה, במתחם אבא חושי, מרכז הקליטה לשעבר, שמה הטענה של המשרד, שבגלל שזה, שאני מקבל אותה, דירות קטנות של כ-20 מטר, הקשישים מסרבים, אבל עדיין, זה קצת מוזר לי ש-2000 איש בתור ולא מצליחים למצוא

זאב אלקין: לא, 2000, 3000, אם אתה כולל את הקריות, לפני שנגע במקומות אחרים בצפון

ארז שני: 3000 בחיפה, במרכז בעיר, באזור מצוין ואנחנו לא מאכלסים את הדירות, חבל, פשוט חבל

זאב אלקין: בטח יש גם בנשר קצת וכו' וכו'

ארז שני: וצריך לזכור שבסוף וצריך להגיד את זה לקשישים זה גם הפעילות החברתית וגם הבוקר טוב וגם כל השירותים הסוציאליים האלה שקיימים ואנחנו משקיעים המון מאמץ בזה, פשוט חבל, כואב הלב שהדירות האלה ריקות

יבגני סובה: ארז, כמה זמן הדירות האלה ריקות? כי, תשמע, צריך להגיד גם, אנשים הולכים לעולמם, אבל אתה יודע שהדירה הזאת עומדת שנה ריקה?     

ארז שני: כן

יבגני סובה: או שאתה נופל על מספר דירות?     

ארז שני: לא, לא, לא

זאב אלקין: לא, תמיד יש דירות שהן בתהליך אכלוס וזה לוקח כמה חודשים, אבל זה לא נשמע לי זה

ארז שני: אני לא מדבר על הדירות בחפיפה, דירות עד שמישהו עוזב נפטר, אני מדבר על דירות, יש לי דירות שמה ממרץ 22, מאפריל, ממאי, מיוני 22, זה לא צריך להיות

ארז שני:  דירה בסבב צריכה להיות שלושה-ארבעה חודשים גג

יבגני סובה: אבל משופצות, או שמחכות לשיפוץ?     

ארז שני: משופצות ואין שום בעיה לשפץ אותן, יש תקציבים, אנחנו לא חוסכים בשקל בשיפוץ הדירות

ארז שני:  כולל היום אנחנו עושים שיפוצים כולל ריצוף הכול, מטבחים, הכול חדש

זאב אלקין: וכל השלושים האלה מוקצים לתור של קליטה?     

ארז שני: הרוב, הרוב קליטה מהשיכון

יבגני סובה: אז אולי זה שאלה למחלקת קליטה בעירייה חיפה

זאב אלקין: אגב, ה-30 אחוז של השיכון, למה לזה אין ביקוש?     

גילה פינקלשטיין: אצלנו אין הרבה ממתינים

זאב אלקין: אז ברגע שאתם לא מוצאים ממתינים, אתם מעבירים לקליטה את היתרות, או מה עושים?     

גילה פינקלשטיין: לא, יש דירות שאוטומטית הולכים לקליטה

זאב אלקין: זה אני יודע, זה שני שליש, שליש

גילה פינקלשטיין: עכשיו אנחנו עובדים על זה שאם עד פרק זמן מסוים, לא מאיישים אחד מהצדדים, זה עובר לצד השני, זאת אומרת אם הקליטה לא מצליחה אחרי 45 יום לאייש את הדירה, זה עובר לצד של השיכון והפוך

זאב אלקין: אין עדיין את ההסדר ההדדי הזה?     

גילה פינקלשטיין: זה עכשיו נכנס

זאב אלקין: אוקי

נתנאל לפידות: אני רוצה להגיד משהו באופן כללי, גם לגבי הדיור הציבורי וגם לגבי הזה

נתנאל לפידות:  היה פעם נוהל ישן בין משרד השיכון ומשרד הקליטה שהדירה עומדת לרשות התור 45 יום, אם לא מצליחה לאייש אז מחליף תור

משה שחל: רעיון מצוין

זאב אלקין: לא, הם אמרו שעכשיו עובדים על לחזור למציאות הזאת

נתנאל לפידות:  כבר חזרנו ועכשיו זה בטכני שמה במחשבים צריך

זאב אלקין: אוקי, אני חושב שגם בבתי גיל הזהב זה נכון לעשות את זה, במיוחד לאור זה שהתור בבית גיל הזהב בשיכון הוא מאוד קטן, סך הכול, רואים את זה במספרים

זאב אלקין:  טוב, אנחנו נשמח אם - - -     

יבגני סובה: אתה בטוח שבתקציב הממשלה, לא נגע בסיוע המוגדל הזה, זה לא כמו מענק הסתגלות?     

זאב אלקין: אל תיתן רעיונות

קריאה: לא, לא

יבגני סובה: אני לא נותן רעיונות, אני כבר מיואש מהדברים

זאב אלקין: אל תיתן רעיונות, לא, נכון לעכשיו זה

יבגני סובה: אני מקווה מאוד שלא ייגעו

זאב אלקין: כן

זאב אלקין:  אוקי, הבנתי, אז זה סוגייה מעניינת שנשמח שתעדכנו אותנו, זה שאלה בעיקר למשרד הקליטה ולעמיגור, כי נדמה לי ששם עיקר הפער לסגירה

זאב אלקין:  נשמח לשמוע עדכון על זה, אבל אני חוזר כרגע עכשיו לתמונה הכוללת, אז ראינו מה קורה עם הקידום של המלאי, אגב, על ה-1,500 הראשונים, יש לכם איזושהי הערכה של לוחות זמנים? אפילו טנטטיבית?     

ארז שני: אמרתי, אני חושב ששני הפרויקטים הראשונים, אנחנו נוכל להתחיל את הבניה בעוד שנה וחצי מהיום

זאב אלקין: ולסיים?     

ארז שני: בין שנתיים לשלוש

זאב אלקין: בין שנתיים לשלוש מהיום

ארז שני: לא, בין שנתיים לשלוש, מרגע יציאה לפרויקט, זאת אומרת בעוד ארבע שנים מהיום

זאב אלקין: ארבע שנים מהיום

ארז שני: שלוש וחצי-ארבע שנים

זאב אלקין: איזה אחוז מ-1,500?     

ארז שני: כ-40 אחוז, אני מעריך

זאב אלקין: אוקי ואת ה-60 אחוז?     

ארז שני: עוד פעם, תראה, אנחנו עובדים על הכול במקביל, ברגע שהכול תלוי ב-     

זאב אלקין: אני יודע, אני שואל הערכה כדי להבין את התמונה ואת ה-60 אחוז הנותנים, מה הלוחות זמנים?     

ארז שני: אני מעריך ששנה לאחר מכן נוכל להתחיל

זאב אלקין: אתה מעריך שסדר גודל, בין ארבע לשש שנים, 1500 ראשונים גמורים

ארז שני: כן

זאב אלקין: עכשיו, אתם תדעו קצת לפרט, מתי עוברים לאופציה של 1,500 נוספים, לפי ההסכם, איך זה בנוי?     

ארז שני: זה צריך לשאול, זה לא מתוקצב ה-1,500, זה במסגרת - - -     

זאב אלקין: כן, אבל ההסכם מראש בנה את האופציה הזאת

נתנאל לפידות: בנה את האופציה, שאלה של תיאום בין משרד השיכון

זאב אלקין: הרי מבחינת הסיכום התקצבי, בין המשרדים, צריך להיות תקצוב גם לזה, פשוט הלכו פה בשני שלבים

נתנאל לפידות: נכון

זאב אלקין: אז השאלה מתי אמורים להפעיל את השלב השני?     

נתנאל לפידות: בסיכום התקציבי של 2023-24 זה לא נכנס

זאב אלקין: זה היה בסיכום תקציבי 21-22, אז מן הסתם-     

נתנאל לפידות: לא, ה-1,500 נוספים

זאב אלקין: את כל ה-3,000 היו בסיכום התקציבי 21-22, במקרה מכיר את הסיכום

עשהאל צור: עשהאל צור ממשרד האוצר, אגף תקציבים

עשהאל צור:  השר כמובן מכיר את הסיכום יותר טוב ממני, אבל הסיכום היה על הסכם מסגרת של 3,000 כשתוקצב 1,500, כמובן שה-1,500 השניים, זה היה צריך להיות מתועדף על ידי משרד השיכון ובמסגרת דיוני התקציב, לתקציב 23-24 זה לא תועדף, דברים אחרים תועדפו וזה לא תוקצב

עשהאל צור:  האופציה עדיין עומדת

זאב אלקין: מה קרה עם התקצוב שהיה צריך להישאר מ-22?     

עשהאל צור: לא, בסיכום ב-22 ניתן תקציב לשנים 21-22 ל-1,500 דירות

זאב אלקין: לא, בסיכום התקציבי היה צריך להיות מתוקצב כל ה-3,000, אתם במסגרת ההסכם, ביקשתם לפרוס את זה לשתי מנות, אז מה קרה עם המנה השנייה?     

עשהאל צור: המנה השנייה הייתה צריכה להיות מתועדפת על ידי שר הבינוי והשיכון והיא לא תועדפה, הוא בחר לתעדף דברים אחרים

זאב אלקין: אז נעלמה?     

עשהאל צור: לא, ההסכם חתום בצורה כזאת, גם ארז מכיר את זה, נתנאל, בצורה כזאת שיש אופציה לעוד 1,500, ברגע שיוחלט על מקור תקציבי לדבר הזה, ההסכם מובנה ל- - -     

זאב אלקין: אבל היה מקור תקציבי, הוא נעלם, במסגרת תיעדוף, כמו שאתה אומר של שר השיכון

עשהאל צור: שנים 21-22 היה מקור תקציבי ל-1,500

זאב אלקין: לא, לשנים 21-22, במקור היה מקור תקציבי לכל ה-3,000, בסיכום תקציבי חתום, כתוב שם על כל 3,000

עשהאל צור: כשחצי מתוקצב כרגע

זאב אלקין: אוקי, בסדר

עשהאל צור: המסגרת עדיין קיימת, אנחנו לא מתכחשים למסגרת, אבל צריכים להצביע על מקור, אם הגיע שר שיכון חדש והסדרי עדיפויות שלו היו - - -     

יבגני סובה: לא, הוא שואל אותך איפה החצי השני נעלם, כי זה היה בתקציב

זאב אלקין: הוא הסביר לך, בסדר עדיפויות החדש של שר השיכון החדש, בסדר

יבגני סובה: לא, אבל השאלה הייתה ב-21-22

עשהאל צור: אני אסביר שוב - - -     

זאב אלקין: לא, ברור לי, הם לפי הסיכום התקציבי, הם יכלו לחלק את זה לכמה רמות, בין 21-22 ו-23, כן, זה תוכנן לשלוש שנים, כמו הדירות, כך גם הסיפור הזה, לכן זה היה החצי השני היה צריך להיכנס לתקצוב 23-24, הסבירו לך, נעלם

יבגני סובה: על איזה סכום אנחנו מדברים?     

זאב אלקין: זה חצי מההסכם

נתנאל לפידות: 700 ומשהו מיליון שקל

זאב אלקין: עכשיו, כל אחת מהמנות, כן?     

נתנאל לפידות: כן, זה סך הכול הערכה הייתה שזה מיליארד וחצי

זאב אלקין: מיליארד וחצי, חצי-חצי, טוב, נחמד

זאב אלקין:  הנה, באת מיואש אז יש לך עוד סיבה להיות מיואש עכשיו

יבגני סובה: לא, לפחות שיאמר לפרוטוקול

זאב אלקין: ברור

עשהאל צור: אני אגיד עוד פעם לפרוטוקול, במסגרת הדיונים על תקציב 21-22, נחתם הסכם רחב על 3,000, כש-1,500 תוקצבו בתקציב 21-22, כשהאמירה הייתה שהחצי הנוסף יתוקצב בהמשך, אנחנו בזמנו היינו עם השר אלקין שהוא היה שר הבינוי והשיכון והיה ברור שבתקציב 23-24, השר אלקין ישים את זה, כמו שהוא שם את זה בתקציב 21-22, אז ב-23-24 זה ככול הנראה יתועדף גבוה ובמסגרת הדיונים זה יתוקצב

עשהאל צור:  השר החדש שהגיע, תיעדוף דברים אחרים, כמובן וזה מדיניות שר השיכון

עשהאל צור:  רק אני חשוב לי להגיד, הבסיס לעוד 1,500, כפי שחבר הכנסת מכיר, היא מוכנה, ההסכם חתום בצורה כזאת ש- - -     

זאב אלקין: ברור, אבל ברור לך שאם זה לא מתוקצב ב-2023     

עשהאל צור: וודאי

זאב אלקין: הרי, אתה שומע את לוחות הזמנים, מהרגע שזה מתוקצב עד שמגיעים לבית שאפשר לאכלס אותו זה בין ארבע לשש שנים, זה הממוצע, גם בהסכם הקודם רואים את זה, בסוף בביצוע זה יותר, אני עוד בוגר ההסכם הראשון, אז הייתי שר הקליטה ואם ב-23-24, אתם לא מתקצבים - אתם יחד עם משרד השיכון, לא נכנס כרגע לסיכום התקציבי בין שני המשרדים - אתם לא מתקצבים את ה-1,500 הנוספים, המשמעות של זה שאם מישהו יתקצב אותם בשנים הבאות, 25-26 זה ידחה בשנתיים את ה- - -     

רן מלמד: אולי נציג האוצר יכול לספר לנו מה העדיפויות שזה כן הלך להם?     

קריאה: אולי נציגי משרד השיכון יוכלו לספר

רן מלמד: זה מאוד רלוונטי לדעת, לאן הכסף כן הלך

זאב אלקין: רן, זה פחות מנדט שלנו כאן, כן, זה וועדת - - -     

רן מלמד: אם יש פה עניין ציבורי, נעלמו 750 מיליון שקל - - -     

זאב אלקין: לא, הם לא נעלמו, סמוך על שר השיכון החדש שהם לא נעלמו

רן מלמד: בידיעת משרד האוצר שלא התריע על זה, שהיה יכול להתריע על זה, היה יכול ללכת לתקשורת ולספר שלוקחים 750 מיליון שקל, הוא לא עשה את זה

רן מלמד:  אני הייתי מאוד שמח לשמוע ממשרד האוצר, לאן הכסף הזה הלך ואני אגיש שאילתה נפרדת, אבל אולי אדוני באמת יכול לבקש ממנו

עשהאל צור: אז אדוני היושב ראש, קודם כל, אני לא מכיר, אני לא יודע למי אני מגיב

רן מלמד: קוראים לי רן מלמד, אני עוסק בדיור ציבורי כבר 25 שנה

עשהאל צור: אני רק אגיד, המנדט שלי הוא לא להגיד מה שר השיכון בחר, או לא בחר, היה דיון בוועדת הפנים שבוע שעבר, שבו שר השיכון הציג את ייעדי המשרד לשנים 23-24 והוא הציג שם את המדיניות שלו, אני לא מוסמך להעביר את מדיניות שר השיכון

רן מלמד: אתה מתחמק, חבל

זאב אלקין: בסדר, זה פחות, לצערי, מנדט שלנו, אבל דרך וועדת הפנים, או דרך שאילתה של חוב של מידע, אפשר כמובן, לקבל תשובות לכך

זאב אלקין:  אני רק, כמובן, אביע את צערי העמוק על כך, היה מאבק קשה בזמנו עם אגף תקציבים כדי לקבל את ההקצאה בנושא של דיור ציבורי, גם לרכישה של 1,700 דירות וגם ל-3,000 יחידות דיור לקשישים, אני מאוד שמח שחתמנו לפחות על 1,500 הראשונים, כי גם זה נחתם בערך כמה שבועות לפני העברת השרביט, נדמה לי, שבוע וחוששני שאם לא היינו חותמים, גם זה לא היה קורה, רן, לפי סדרי העדיפות שאני שומע אז אני רואה שצדקנו שבכל הכוח רצינו לחתום ולצאת לדרך וצר לי שהמנה השנייה שהייתה אמורה - כמובן, כמו שציין נציג אגף תקציבים - להיכנס ב-23-24, אגב, לא רק במסגרת סדרי עדיפויות של השר, אלא סיכום התקציבי של 21-22, מראש, דיבר על 3,000 יחידות דיור שפרוסות לשלוש שנים ולכן זה היה צריך להסתיים ב-23-24, אבל כמובן, כשנכנס שר חדש הוא לפעמים מוותר על ההתחייבויות שיש לאגף תקציבים למשרד בנושא אחד ומעדיף להעביר כסף לנושאים אחרים, זה לצערי, קורה, זה חלק מהשינוי סדרי עדיפויות של הממשלה

זאב אלקין:  רק טוב שזה יהיה תחת אור השמש ולא במחשכים, כי כשמדווחים על ההישגים בסיכומים של משרד השיכון, שוכחים לציין על מה וויתרו, אז הנה, עכשיו למדנו, על סכום פעוט של 750 מיליון בערך שוויתרו עליו, שהיה צריך ללכת לאנשים הכי חלשים שיש במדינת ישראל זה הקשישים שממתינים לדיור ציבורי

ארז שני: אם אפשר משהו רק להוסיף, אני רוצה ככה באמת להגיד פה, בהיבט, זה אמנם אנחנו באמת מחכים ל-1,500 הנוספים, אבל לבקשת נתנאל לפידות, הוא ביקש מאיתנו בכל זאת, לקדם את התכנון, את התב"עות - - -     

זאב אלקין: ואני שמח

ארז שני: אז בדקתי את זה עכשיו עוד פעם, גם הקבוצה השנייה נמצאת בתהליכי תכנון

זאב אלקין: אז א', אני שמח שכך ואני מברך על זה, גם אותכם וגם כמובן את נתנאל, כי באמת, בהסתכלות קדימה, יבוא יום, אני מאמין שיבוא שר שיכון שזה כן יהיה בסדר עדיפויות שלו ואז יצטרכו את זה וכמה שיותר מהר אז טוב שהתכנון כמה שיותר יהיה מקודם, אבל כמובן, שאם לא יהיה תקצוב זה בסוף באיזשהו שלב ייעצר, כן, הסיפור הזה

יבגני סובה: אתה אומר אל תיתן רעיונות, הם כבר מיישמים את הרעיונות שלהם

זאב אלקין: לא, לא, זה רעיון אחר, אתה רצית שגם את ה- - -     

יבגני סובה: לא, בקשר לזה, הם מיישמים רעיונות שאנחנו אפילו לא חשבנו שיגיע ליישום כל כך מהיר

זאב אלקין: כן

זאב אלקין:  לפחות את העלייה בסיוע בשכר דירה עוד לא נגעו בזה, אז לא תיתן רעיונות

זאב אלקין:  עכשיו אוקי, הבנתי את התמונה לגבי ההסכם החדש והבנתי את הלוחות הזמנים, אנחנו כמובן נמשיך לעקוב אחרי זה ומחזירים את השרביט אליכם, לסקירה, עצרתי אותכם באמצע של הסקירה

לאוניד סמוליאר: אז השאלה הבאה הייתה, מה סל השירותים שהדיירים שלנו מקבלים בבתי גיל זהב

זאב אלקין: לא, אני קודם שאלתי, אם יש לכם הערכה, כמה מתוך ה- נניח יש 12,878 יחידות, נניח שכמעט הרוב מלא, אז איזה אחוז בערך זה עולים?     

לאוניד סמוליאר: משהו כמו 90 אחוז, יש בתים איפה שיותר, יש בתים איפה שקצת פחות, אבל אם לקחת בממוצע זה משהו כמו 90 אחוז

זאב אלקין: זאת אומרת שאנחנו פה מדברים על כך שסדר גודל של 11 אלף, אפילו פלוס מהיחידות המשפחתיות מהבתים האלה זה עולים, אז לכן, מבחינתנו, כוועדה, אני רק מחדד את זה לנו, זה נושא חשוב, מדובר פה על 11 אלף יחידות משפחתיות שזה הפתרון שלהם לדיור הציבורי

נתנאל לפידות: באופן היסטורי הפתרון הזה יועד לעולים מלכתחילה, ככה זה התחיל, כמענה בעצם לעלייה מברית המועצות בשנות התשעים, כפתרון מגורים למי שלא היה לו את הכסף לרכוש דירה וזה דרך פתרון שמצאו, ככה נוצר בעצם המודל ומשמה, בעצם, התחילה כניסה של ישראלים, ברגע שמי שגר בתוך הדירות האלה, הלך לעולמו אז ההקצאה בעצם נעשית, כהקצאה כמו שבהתחלה הייתה שליש/שני שליש, אחרי זה חמישים/חמישים, אחרי זה שליש/שני שליש הפוך, בין התורים, אבל ככה בעצם התחילה לאט-לאט הכניסה של לא עולים לתוך המודל הזה

זאב אלקין: אוקי ועדיין היות והפרמטרים לא עולים זה השלמת הכנסה והיעדר דירה בבעלותם אז אין הרבה כאלה אז לכן

נתנאל לפידות: אין הרבה וגם כול עוד חוק הדיור הציבורי בתוקף אז התמריץ של מעבר מדירות דיור ציבורי, לטובת הפתרון הזה היה מאוד מאוד נמוך, על אף המענקים ולכן בצורה, קבוצות האוכלוסייה הפוטנציאלית להיכנס מקרב לא עולים, הייתה מאוד מאוד קטנה מלכתחילה

זאב אלקין: אוקי, ברור, לכן מן הסתם האחוזים האלה לא ישתנו בהרבה בשנים הקרובות

זאב אלקין:  אגב, חלק גם אלה שבאים דרך משרד השיכון, גם הם עולים, רק וותיקים יותר

נתנאל לפידות: נכון

זאב אלקין: כשאתה אומר 90 אחוז, אתה כולל גם אותם, אני מניח

נתנאל לפידות: כן

זאב אלקין: כי זה תופעה שגיליתי להפתעתי ואז הבנתי שזה הגיוני, שאנשים שלא הספיקו להיכנס לתור של משרד הקליטה כקשישים, אלא הם התקששו כבר במהלך החיים שלהם בארץ, אבל בהנחה שהם בהשלמת הכנסה ואין להם דירה בבעלותם, אז הם זכאים ואז הם נכנסו כשיכון, למרות שהם עולים וותיקים יותר

יבגני סובה: כמה זה עשר שנים, לפני שהם עוברים לגיל הפרישה, 15, כלומר, אם בנאדם מגיע 15 שנה, לפני שהוא הגיע לגיל הפרישה, עדיין הוא יהיה זכאי אחרי הפרישה להיכנס לתור של הקליטה

זאב אלקין: עד 15 שנה

יבגני סובה: עד 15 שנה

מריה שוורץ: נכון להיום זה בכלל, כל מי שעלה מספטמבר 89 ומקבל השלמת הכנסה לקצבת הזקנה

יבגני סובה: עדיין מכניסים אותו לתור של העלייה, גם אם עברו 15 שנה מאז העלייה? מה זה נוהל לא כתוב כזה, או שפשוט אתם מכניסים אנשים?     

מריה שוורץ: לא, לא, זה על פי הנוהל, זה על פי הנוהל של משרד הקליטה, שבאמת רוב העולים 

יבגני סובה: אוקי, כלומר הקריטריון זה השלמת הכנסה

מריה שוורץ: כן

יבגני סובה: אוקי, בסדר

לאוניד סמוליאר: יש כמה קריטריונים, קודם כל זה הגיל - - -     

יבגני סובה: לא, דיברתי אחרי 15 שנה של עלייה, כאילו זה הכוונה

לאוניד סמוליאר: לא, אני אומר לגבי הזכאים להיכנס לבית דיור גיל זהב, קודם כל זה גילאים 67 ו-62, יש רשימה מסוימת איפה שזה גמיש לגילאים, זאת אומרת יש רשימה של גיל 60 ו-55

זאב אלקין: דיברנו על זה כאן בדיון הקודם

יבגני סובה: רק שנייה, אפשר שאלה קטנה? סיימת? כי קטעתי אותך

לאוניד סמוליאר: גם את השלב השני זה הקבלת הקצבת זקנה בתוספת של השלמת הכנסה

יבגני סובה: אוקי, אז אני נותן דוגמא, היה לי מקרה לפני שנה בערך, פנה אליי מישהו שאמנם הוא לא מקבל השלמת הכנסה, אבל ההכנסה שלו לא גבוהה, בנאדם גם חלה בסרטן וגם עבד הרבה שנים והוא הגיע לגיל זקנה והוא אומר, ההכנסה שלי עולה אולי ב-500-600 שקל, מעל אלה שמקבלים השלמת הכנסה, כלומר הוא לא זכאי לקבל השלמת הכנסה, אבל עדיין ההכנסה שלו לא גבוהה ודרך אגב, וועדת חריגים דחתה את הבקשה שלו

יבגני סובה:  השאלה אם אולי אנחנו נרחיב את הגבולות האלה של הקריטריונים האלה, כך לאפשר לבנאדם שאין לו דירה משלו, נכון, הוא עבד 20 שנה, 30 שנה, כמה שלא היה, אבל הוא לא במצב שיכול עכשיו לשכור דירה בשוק החופשי, אז מה עושים במקרה כזה?     

מריה שוורץ: במשרד הקליטה להגיש בוועדת חריגים

זאב אלקין: הוא הגיש וועדת חריגים

יבגני סובה: דחו לו את זה בגלל העניין הזה של אלף שקל

רות מנע: אפשר לעשות החרגה באותם מקומות שאנחנו מגמישים גם גילאים של 50 פלוס, כי יש דירות פנויות ואין מספיק מועמדים, אבל ביישובים שבהם יש מספיק מועמדים שהם בעצמם אנשים נתמכים, זה תמיד יבוא על חשבון הקשישים והנתמכים, אבל באותה, אם יש אפשרות להתפרס ליישובים מרוחקים יותר אז אין בעיה מבחינת ההגמשה

יבגני סובה: כלומר הוא יכול להגיש בקשה נוספת ולציין שאם הוא מעדיף לשנות את האזור הגאוגרפי שלו אז יש לו סיכוי שוועדה כן תקבל את האישור

רות מנע: הוועדה תיקח את זה בחשבון, היא תשקול את זה

יבגני סובה: טוב, כמה יש לכם אחוזים, כמה דחיתם בקשות כאלה? במספרים משהו שאנחנו נקבל את התמונה

יבגני סובה:  מה באחוזים? כמה פניות כאלה היו?     

מריה שוורץ: אין הרבה פניות

יבגני סובה: לחריגים, אני מדבר על וועדת חריגים

רות מנע: בשיכון זה לא מוצר כל כך מבוקש בקרב הוותיקים, אולי בקליטה יותר

יבגני סובה: לא, אז זה בקליטה, זה שאלה לקליטה

מריה שוורץ: אצלנו אנחנו מעבירים אותם וועדת חריגים ובודקים את כל המצב של המשפחה, מיקום מבחינה סוציאלית

יבגני סובה: אבל אין לך מספרים? אתם מתכנסים פעם בכמה? פעם בחודש? פעם בחודשיים? פעם בשלושה חודשים?     

מריה שוורץ: לא, וועדת חריגים מתכנסת פעם בשלושה חודשים

יבגני סובה: פעם בשלושה חודשים ואין לך מספרים להגיד לנו, זה עשרות זה מאות, כמה?     

מריה שוורץ: זה עשרות

יבגני סובה: זה עשרות כל שלושה חודשים?     

מריה שוורץ: לא בכל וועדה אפילו

יבגני סובה: אוקי

מריה שוורץ: זה לא מספרים גדולים

זאב אלקין: אוקי, טוב, עכשיו לגבי צורת הניהול והשירותים

רות מנע: הניהול של התור, אני רק אגיד מילה, הניהול של התור הוא מתבצע לפי וותק ההמתנה, נכנסת בתאריך מסוים, אחריך בתור הוא זה שאושר אחר כך - - -     

זאב אלקין: עוד פעם, בנפרד בשני המשרדים כן?     

רות מנע: אז זה התור של משרד השיכון

זאב אלקין: זה התור של שיכון

רות מנע: שיכון מתנהל לפי וותק המתנה

זאב אלקין: מתפנה דירה, מתוך שלוש דירות שמתפנות, שתיים הולכות לקליטה, אחת לשיכון

רות מנע: הראשון שממתין בתור מבחינת וותק ההמתנה שלו, יקבל ראשון, יש מבחינת סדרי עדיפויות לניצולי שואה עדיפות ועדיפות גם לדיירים בשיכון הציבורי שמעוניינים להחזיר את הדירה

זאב אלקין: שמפנים דירות, ברור

רות מנע: הם גם מקבלים מענק וגם מקבלים עדיפות בתור

זאב אלקין: אוקי

רות מנע: כל היתר זה לפי סדר רץ של וותק המתנה

לאוניד סמוליאר: אוקי

לאוניד סמוליאר:  טוב, אז עכשיו נחזור לשירותים, קודם כל רציתי לציין שכל הבתים שלנו הם מתאימים רק לעצמאיים, זאת אומרת שאם בנאדם זקוק לסיוע רפואי ומשהו, לא יכול להיכנס לבית דיור גיל זהב, אז הם מקבלים את התחזוקה שיטתית של הדירה, זאת אומרת, קודם כל, אם הם נכנסים לדירה אז הדירה משופצת והוא מקבל הכול - - -     

יבגני סובה: זה לפי שעות של המטפלת, כלומר מה ההגדרה של עצמאי? אם בנאדם עכשיו נכנס למגורים ויש לו עדיין 14 שעות סיעוד בשבוע, זה עדיין עצמאי נחשב

לאוניד סמוליאר: כן, מהבוקר עד הערב, אין שום בעיה שתהיה המטפלת שעוזרת

יבגני סובה: כלומר, רק לא 24/7

לאוניד סמוליאר: כן, הוא לא יכול

נתנאל לפידות: יש מבחן שנקרא ADL, זה מבחן שמצב גריאטרי, אם הוא - - -     

יבגני סובה: אבל לא אתה עושה מבחן, ביטוח לאומי עושה מבחן

נתנאל לפידות: כן, ואם הוא עובר את הרף הזה אז הוא הופך להיות מוגדר כלא עצמאי

יבגני סובה: זה פחות, או יותר 24/7

רות מנע: אנחנו מחזיקים יועצים רפואיים שנותנים לנו חוות דעת, לפני קביעת הזכאות שהוא עצמאי בתפקודו

זאב אלקין: כן, בבקשה

לאוניד סמוליאר: כן, אז תחזוקה שיטתית של הדירה, כמו שאמרתי, שירותים החברתיים, זאת אומרת, חוגים, מועדון, שיעורים, ברוב המקומות זה שיעורים בשפה העברית וכל מיני דברים נוספים, גם פעם, לפחות פעם בשנה עובדת סוציאלית צריכה לדבר עם הבנאדם, להבין מה הצרכים שלו וגם צוות מסוים שהוא חייב להיות בכל בתי גיל הזהב, זאת אומרת, אם בית, כוננים, איש תחזוקה שהוא צריך לעשות את השיפוצים במקום, וכל מיני דברים הקטנים והחברה גם אחראית על הגינון, זאת אומרת שהם מחזיקים את הגינה בצורה נורמלית

זאב אלקין: עכשיו יש אחידות של סל השירותים בבתים השונים? מבחינת דרישות הסף?     

נתנאל לפידות: כן, מבחינת דרישות הסף בוודאי, יש שונות ברמת החוגים, כי נותנים לדיירים לבחור

זאב אלקין: לא, זה אני מבין, לא, אני שואל על הבתים בצורות ניהול שונות, יש את ה-61 של המכרז שאני מניח ששם מכרז קובע את הסף המינימלי, יכול להיות שיש מקומות שנותנים מעבר לסף, כמו שכבר למדתי בזמנו שביקרתי, יש מקומות שנותנים יותר, כדי להטיב עם הדיירים, אבל הסף נקבע במכרז, יש הסכם עם עמידר שהוא אחר, יש הסכם עם עמיגור שהוא אחר, אז לכן אני שואל, אני שם בצד את החריגים, כן, את החמישה של חלמיש, אבל כשאני מסתכל על שלושת הבלוקים הגדולים, של 61, פלוס עמיגור, פלוס ההסכם הישן עם עמידר, האם יש אחידות של הסף?     

נתנאל לפידות: יש אחידות של הסף, למעט ב-2650, ככה, בעצם, המנגנון הוא שמה שהיה במכרז הוא זה שבעצם, משליך על כולם, הכול אותו דבר, גם בהסכם 3000, זה אותו הסכם ניהול בסוף, יש תיקונים ועדכונים, גם לגבי שכר הדירה, לאוניד יסביר את זה עוד מעט, הפער המרכזי כיום הוא בעצם ב-2650 ששמה בתוך ההסכם אין שירותים חברתיים, זה כאילו המצב ושם יש לנו פער מרכזי, ביתר המודלים - - -     

זאב אלקין: בבתים החדשים של עמיגור מההסכם הראשון

נתנאל לפידות: כן, מעבר לזה, בכל הבתים יש את אותו

זאב אלקין: אגב, בהסכם החדש, מה קורה עם השירותים?     

נתנאל לפידות: כמו במכרז, אותו דבר

זאב אלקין: כמו במכרז, זאת אומרת שבהסכם החדש כבר לא תהיה הבעיה הזאת

נתנאל לפידות: נכון, תיקנו את זה

זאב אלקין: זאת אומרת שיש פה רק את הפער של ההסכם הראשון שהוא לא מחייב בשירותים חברתיים

נתנאל לפידות: הוא לא כולל את הרכיב הזה

זאב אלקין: אוקי, ואז מה עושים?     

נתנאל לפידות: אנחנו בדין ודברים כרגע, איך להכניס את זה בצורה כזו, או אחרת, כרגע עוד אין פתרון לזה, גם עמיגור מוצאת כל מיני פתרונות, איך כן לגשר על הפער, אנחנו עובדים על זה

יבגני סובה: תן לנו דוגמא למשל של השירותים ש-     

זאב אלקין: הכול, הנה, מה שהוזכר פה, חוגים, חוץ מתחזוקה, אני מניח

נתנאל לפידות: תחזוקה זה לא שירותים חברתיים

זאב אלקין: כן, תחזוקה קיימת מן הסתם, תחזוקה, כולל תחזוקת גינה וכו', אבל למשל חוגים, למשל עובדת סוציאלית

יבגני סובה: למשל איזה חוגים?     

לאוניד סמוליאר: חוגים זה ממש פשוט, זה לפי הרצון של הדיירים, בכל מקום זה משהו שונה, אבל בדרך כלל זה שיעורים של עברית לדוגמא, משחק ביליארד, משחק פינג פונג

יבגני סובה: זה יש בחדשים כבר

זאב אלקין: לא, זה קיים בכולם, חוץ מהחדשים

ארז שני: אצלנו יש למעלה מ-64 חוגים, כרגע פעילים בבתים, זה באמת תלוי הרבה, גם בדיירים, גם באימהות הבית, עובדות סוציאליות, אבל זה לא רק החוגים האלה הפשוטים, יש אצלנו יוגה ודרמה ולפלקנדי, יש חוגים שעולים הרבה

יבגני סובה: פלקנרייז

ארז שני: חוגים שעולים הרבה כסף, שני טיולים בשנה, למעשה, משרד השיכון פה שיפר את השירות לדייר, גם במכרז, בעצם המכרז אני לא זוכר, אבל לפחות מול עמיגור בהסכם, הוא שיפר את השירות לדיירים, יש חגים, יש פסח וכל החגים וה-9 במאי והעובדת הסוציאלית שזה דבר - - -     

יבגני סובה: שאתה אומר חגים, הכוונה היא שאתה קובע בעצם לדיירים, מהו התקציב, או שדייר למשל, בא, סתם אני נותן לך דוגמא, לצורך העניין, יש להם גם, אתה יודע, אנחנו מכירים את המקומות האלה, זה כמו וועדים קטנים כאלה, כמו ראש הוועד, כמו מי שאחראי, אז הוא נניח בא, לצורך העניין, הוא אומר, אני צריך עכשיו 2,000 שקל בשביל לעשות, לא יודע, שמונה במרץ, לצורך העניין, קצת לקנות פה בורקסים, קצת זה, עכשיו הוא אומר, אני לא מקבל את זה, אני צריך לאסוף מהדיירים ולא כל דייר רוצה לשים עוד עשרים שקל

ארז שני: לא, אנחנו לא מתעסקים בכלל בכספי דיירים, אנחנו אוסרים על כך, אין שום

יבגני סובה: אז איך אתה נותן להם מענה?     

ארז שני: יש לנו תקציב, יש לנו תקציב

יבגני סובה: דרך מי אתה נותן לו את התקציב הזה?     

ארז שני: אני לא נותן לו, אם הבית מארגנת את הפעילות, אם הדיירים, למשל, סתם אני אומר, יש כמו שאתה אומר, איזשהו חג, אנחנו תקצבנו את החג הזה ב-4000 שקלים, הדיירים - - -     

יבגני סובה: כלומר אם בית של המקום הזה, היא זאת ש-     

ארז שני: כן, עכשיו הדייר רוצה, וועד הבית רוצה שגם יהיה, חוץ גפילטע פיש, עוף - - -     

יבגני סובה: ואתה עונה לו לבקשה הזאת?     

ארז שני: אז הוא מביא, אנחנו לא, אנחנו יכולים להוסיף, אנחנו מחויבים לבצע את כל האירועים האלה

ארז שני:  עכשיו יש דברים שהם אקסטרות, אנחנו עכשיו מחלקים לפסח, תרומת הסוכנות היהודית שמגייסת לכך כסף, אנחנו מחלקים עכשיו 3,000 סלי מזון, אבל זה תרומת הסוכנות היהודית שתורמת לעניין

ארז שני:  אנחנו לפני כל חג פסח, או ראש השנה מחלקים

ארז שני:  זה אקסטרה, אבל מעבר לזה, יש פעילות שוטפת קבועה, אנחנו עובדים יפה מאוד עם לאוניד בעניין הזה, מפקחים, באים, רואים, אתם כולכם מוזמנים, דרך אגב

זאב אלקין: אנחנו גם נשתמש בהזמנה הזאת

יבגני סובה: אני חייב להגיד, כשהיית שר השיכון בממשלה הקודמת, אני אישית הגשתי הצעת חוק שלצערי לא התקדמה, אמרתי שבקורונה זה הנושא הזה מאוד היה בולט, שהרבה אנשים שהם גרים במקבצים כאלה, הם לא נהנים מאותה פעילות של משרד לשוויון חברתי עושה את זה, למשל שלישי בשלייקס, לצורך העניין, רוב הגמלאים, שחלקם לא דוברים את השפה, הם לא משתשים בהנחה ללכת ביום שלישי לקולנוע בעשרה שקלים אז הם היו תקועים בקורונה, היה נתק מוחלט מהעולם וכו' ואז אמרתי, בוא נעשה סל תרבות לאותם אנשים, אפשר לצאת מהנחה של מאה שקל לדייר בשנה

יבגני סובה:  עכשיו אם אני לוקח מקבץ שבו יש 200 אנשים אז אני אומר שהמקבץ הזה יקבל תקציב, לצורך העניין, עד 20 אלף שקל, שהם לא צריכים להתעסק עם הכסף, הם יכולים לעשות את זה דרך העירייה, דרך מחלקת קליטה, דרך משרד השיכון ואז אותו בנאדם, כמו שאמרתי, קראתי לו ראש הוועד, הוא ידע שיש לו תקציב לקיים אירוע

זאב אלקין: יש יותר לדעתי

יבגני סובה: לא, אני יודע, יש מקומות שאין את זה, כי הוא רוצה להחליט את מי הוא רוצה

זאב אלקין: יש הבדל בין בתי גיל הזהב, לבין מקבצי דיור של משרד הקליטה, מגיע להם כנראה - - -     

יבגני סובה: לא, לא, אני מדבר על מקבץ של שיכון, של משרד השיכון, לא של הקליטה

זאב אלקין: בשיכון יש לך יותר מ-20 אלף

נתנאל לפידות: אנחנו נמענו מלהשתמש בכסף מכיוון שהרוב זה במכרזים ובהסכמים, אנחנו קובעים כמשרד את הדרישות של השירותים שאנחנו דורשים ואנחנו דורשים ארבעה חוגים והדיירים בוחרים את החוג, אבל יש ארבעה חוגים, יש את בית, יש עזרה סוציאלית, יש שני טיולים בשנה, יש את ההרמות כוסית וליל הסדר, ראש השנה, לארגן את זה וזה חובה, זה לא כאילו לבחירת החברה, אם לתת את זה, או לא

נתנאל לפידות:  עכשיו באים הדיירים, כמו שאמרת יושב ראש הוועד, אני רוצה יותר בורקסים פה, רוצה משהו אחר, אז זה דין ודברים בין החברה המפעילה לדיירים, מה הם רוצים באירוע הספציפי

יבגני סובה: ואז החברה עונה לו, מה אתה רוצה, אתה רוצה, לך תבקש שיתנו לי כסף, כי אני חברה מפעילה, אני בעצם צריכה להרוויח על זה

זאב אלקין: לא, אבל שוב, יש סל מסוים של שירותים שהוא מופיע בתנאי מכרז

נתנאל לפידות: מופיע בתנאי מכרז הם מחויבים לו, זה הרבה יותר ממאה שקל

זאב אלקין: ואגב, ממה שאני למדתי, החברות שזכו במכרז בדרך כלל נותנות אפילו יותר מהסל המינימום

מיטל בן עדי: נכון, זה בדיוק מה שבאתי לומר, אנחנו כן נותנים גם מעבר למה שהמכרז מחייב אותנו, גם אם זה בעצם - - -     

זאב אלקין: רק תציגי את עצמך לפרוטוקול

מיטל בן עדי: אני מיטל, אני מנהלת הפרויקט, מטעם חברת שחק

יבגני סובה: מה זה שירות חברתי קהילתי?     

זאב אלקין: לא, זה שם חברה

יבגני סובה: מה זה שחק ראשי תיבות?     

זאב אלקין: לפני שנכנסת, משרד השיכון הציג שהחברות שהן במכרז זה החצי מבתי גיל זהב, 61 בתי גיל זהב הם מחולקים גאוגרפית בין שלוש חברות שזכו במכרז, חברת סתיו ובניו בצפון, עמידר במרכז ושחק בדרום וירושלים

מיטל בן עדי: אז אנחנו נותנים, גם אם זה נוגס לנו ברווח, אין לנו ספק, כי אנחנו באים למקום הזה, נכון, ממקום של להרוויח, כי אנחנו חברה, בכל אופן, אבל יש לנו גם עניין, נקרא לזה, קצת אידיאולוגיה, אנחנו מסתכלים על האנשים האלה וכן יש לנו רצון לתת להם, מעבר למה שהמדינה מבקשת מאיתנו לתת

מיטל בן עדי:  אנחנו רואים את האנשים מאחורי המקבצים והמספרים וכמה דירות, אנחנו רואים אנשים, אנחנו רואים יותר מ-1,600 אנשים ומבחינתנו זה העיקר, גם אם אנחנו נרוויח קצת פחות, אנחנו את שלנו עשינו

זאב אלקין: אגב, אם כבר הגענו לזה, למרות שעוד לא סיימנו את הסקירה של לאוניד, אני אשמח לשמוע מנציגי החברות, איך עבר תהליך העברת המקל? הרי היה פה תהליך לא פשוט של החברות זכו במכרז, שחברות מסוימות היו צריכות להזדכות על הבית, חברה אחרת הייתה צריכה לקחת אחריות על הבית, זה תמיד אירוע מורכב, אז מעניין אותי לשמוע את החברות, לפחות רואות את זה ואחר כך, איך המשרד רואה את זה, כי זה הסתיים? נכון? העברת המקל הסתיימה בכל הבתים

משה שחל: אני רוצה להוסיף לגבי הדיון הקודם, כמובן חברת סלו הגיע מתחום של שיקום אנשים, אז אנחנו בוודאי שקודם כל אנשים אצלנו במרכז ולא חוסכים בשום דבר

משה שחל:  אנחנו מחזירים, לדוגמא, יש ציוד, אני אתן לכם דוגמא, אחד מהבעיות שכרגע, אם יש להם להקות ומקהלות כל מיני שהציוד לפני 20 שנה כבר נשחק ולא נמצא וזה לא מתוקצב בשום מקום ואנחנו כן קונים לכולם, כל מי שצריך ואנחנו כן קונים את הציוד הזה כדי באמת להחזיר, קודם כל את השימחה ואת האושר, כי זה כבר קיבלנו תמונות וכבר רכשנו, עשינו את זה ואני חושב שזה באמת, התקציב החדש, כמובן, מה שאמר נתנאל, נותן את הפתרון לעשות את הסטנדרטים יותר גבוהים כמובן ומה שחסר, מה שאני רוצה להגיד, אין תקציב לדוגמא להביא אומנים, כי לא כולם מסוגלים לנסוע לאולמי תרבות ולהשתתף בקונצרטים וכו' ומגיעים לפה הרבה אנשים מחו"ל, מרוסיה במיוחד, אפילו מאוקרינה ולא מסוגלים לצאת ולנסוע לשמה והתקציב הזה, להעביר כמה בתים ביחד ולארגן להם את האירועים האלה, לזה את תקציב ואני חושב שזה מאוד מאוד חשוב, להכניס אותם, חלק לתרבות וחלק מהדברים שהם יכולים באמת להשתתף בדברים האלה וצריך לחשוב איך עושים את זה באמת, בצורה חכמה ונכונה

משה שחל:  לגבי מה שאתה אמרת - - -     

זאב אלקין: לא יותר קל לתקצב אוטובוס לאנשים שירכשו מכספם? אתה לא תביא זמר שבא מחו"ל - - -     

משה שחל: תתפלא לשמוע שבאים, באים

משה שחל:  עכשיו השיתוף פעולה עם העיריות לדוגמא, רוב העיריות, אני נפגש עם כל ראשי הערים בזמן האחרון, פגישה אחרי פגישה, באזורים שאני עובד ויש להם תקציבים, גם במחלקת עלייה ויש להם תקציבים והם עוזרים ונכונים ואפשר להשתמש בתקציבים האלה, זה לא רע, זה באמת יש להם שיתוף פעולה

רן מלמד: אדוני, אבל פה צריך לדעתי לעגן, יחד עם המשרד לאזרחים, לשוויון חברתי, במשרד ראש הממשלה, שעוסק בניצולי שואה ויש הרבה מאוד ניצולי שואה - - -     

זאב אלקין: הם כבר לא

רן מלמד: הם עדיין, משרד ראש הממשלה, היום הרשות יושבת אצלו

זאב אלקין: במשרד ראש הממשלה, לא במשרד לאזרחים

רן מלמד: נכון, זה עבר למשרד ראש הממשלה

זאב אלקין: משוויון חברתי זה עבר למשרד ראש הממשלה, תחת השר מקלב, נדמה לי

רן מלמד: ובדיון לפני שלושה שבועות, בוועדה אצל מירב כהן, אמרו ראשי הרשות, שהם בהחלט, יחד עם הקרן לרווחת ניצולי השואה, כן מפעילים פרויקטים של תרבות, אני העליתי את הנושא הזה, מפעילים פרויקטים של תרבות, צריך לבדוק, אם הם לא מגיעים לבתי הדיור המוגן, אצל חברות, צריך אולי פשוט לחבר אותם כדי שהם יגיעו, כי יש להם כסף והרבה כדי לעשות את זה

זאב אלקין: אוקי, תודה

זאב אלקין:  אז אני חוזר לשאלה של העברת המקל

משה שחל: זה לא פשוט, זה היה תהליך, אנחנו, בוא נגיד, סיימנו את התהליך, זה לא פשוט

זאב אלקין: נניח, אתם לקחתם עכשיו אחריות על כמה בתים בצפון?     

משה שחל: אנחנו 24

זאב אלקין: כמה מתוכם היה שלכם לפני?     

משה שחל: לא היה, אנחנו היינו במרכז

זאב אלקין: זאת אומרת שכולם חדשים לכם

משה שחל: כן, הכול חדש, קיבלנו ירושה לא פשוטה, בגלל כל מיני סידורים משפטיים וכו', כנראה במהלך שמונה חודשים האחרונים, לא בוצעו הרבה דברים, עובדה, אני אומר שיש אנשים שמחכים וחיכו שישה חודשים ושלושה חודשים, להיכנס לדירות, כי דירות לא היו משופצות וזה גרם, כמובן, גם כל הזמן ללחצים ואני מקווה מאוד שאנחנו כבר עד פסח, כבר רוב הדירות יהיו כבר משופצות, זאת אומרת, אנחנו קיבלנו ירושה בערך 117 דירות שהן לא משופצות שזה לא מעט ואנחנו עובדים מסביב לשעון

זאב אלקין: לא מאוכלסות?     

משה שחל: לא מאוכלסות ולא משופצות, הכול ביחד

זאב אלקין: הבנתי, צריך לשפץ בשביל לאכלס

משה שחל: אלה שיש מעומדים לפחות, כמעט כולם בעבודה עכשיו ואנחנו עובדים ככה מסביב לשעון, בנושא הזה, כדי באמת, עושים הרבה דברים מעניינים ועובדים, יש בתים מאוד קשים, זאת אומרת, אני יכול לציין דוגמא, בית בעפולה שזה בית, אני חייב לציין שאנחנו הגשנו כבר סקר על הבית הזה, רק הבית הזה כדי להביא אותו חזרה לתקינות, צריך בערך עשרה מיליון שקל, עדיף כבר לבנות חדש, אין יום שמה שאין שם בעיות, יש בתים יותר טובים, יש פחות טובים, אבל תקציב כדי להחזיר מצב לתקינות בכל הבתים, אנחנו כבר יודעים פחות או יותר תמונה, מגיע ל-35 מיליון שקל עבור 35 בתים, רק שחשוב לציין את זה

מיטל בן עדי: גם אצלנו זה, לא אותו סיפור כמו אצל - - -     

משה שחל: מאיפה ייקחו את הכסף אני לא יודע, שלושה מיליון שקל, בטח נגמור את זה בקרוב, מה שאנחנו היינו מתחייבים

ניר ברקת: רמי ברקת, גם אצלנו העברה מבחינה טכנית, עברה בצורה מושלמת, זאת אומרת - --      

זאב אלקין: אתם קיבלתם כמה בדרום וירושלים?     

ניר ברקת: אנחנו טיפלנו בשישה והיום אנחנו מטפלים ב-15, במכרז החדש

זאב אלקין: שכל השישה בתוך ה-15?     

ניר ברקת: לא, רק שניים

זאב אלקין: זאת אומרת 13 חדשים

ניר ברקת: 13 חדשים, מבחינה טכנית, קליטת עובדים - - -     

זאב אלקין: אגב, 15 זה שליש בירושלים, נכון?     

מיטל בן עדי: נכון

ניר ברקת: כן

זאב אלקין: אז איפה מתחיל הדרום?     

ניר ברקת: באילת

זאב אלקין: לא, הפוך

ניר ברקת: בקריית גת

זאב אלקין: קריית גת

זאב אלקין:  אשקלון זה מרכז, או דרום?     

ניר ברקת: אשקלון שלנו

זאב אלקין: ואשדוד?     

ניר ברקת: לא

זאב אלקין: לא, הבנתי, אז הבנתי למה

ניר ברקת: קריית גת, אשדוד, אשקלון, עובר הקו

קריאה: בתקופה המנדטורית, קריית גת בירת הנגב

זאב אלקין: אוקי, בסדר גמור

ניר ברקת: אז כל הקליטה, כמו שאמרתי, מבחינה טכנית עברה בצורה טובה

זאב אלקין: מספרים הגדולים זה באר שבע, בטח, מבחינתכם, באר שבע, אשקלון וירושלים

ניר ברקת: כן

מיטל בן עדי: המספרים דווקא מגיעים, סליחה רמי, מהדיורים שהם צמודי קרקע, יש לנו צמודי קרקע באופקים, בנתיבות ובערד

זאב אלקין: ערד זה בכלל צרה צרורה, תנחומי מה שנקרא

מיטל בן עדי: לא, האמת שאין שמה, בנתיבות אין המון דירות לשפץ, אבל באופקים יש המון דירות לשפץ וכל שיפוץ של דירה זה מהיסוד ומהיסוד התקצוב שבעצם, הכנסנו לתוך המכרז הוא יסתיים לנו בשיפוץ של דירה אחרת, אנחנו מסיימים את כל התקציב, אז זה משהו שצריך למצוא איזושהי נוסחה, כי השיפוץ שמה הוא מאוד מאד מאוד כבד

ניר ברקת: כן, יש דירות שממש לא ראויות

זאב אלקין: גם ערד לדעתי מצב כזה

מיטל בן עדי: עכשיו, בערד זה סיפור אחר, בערד יש שמה בתים, גם שאנשים גרים שם, בלי קשר לאם הם דירות ריקות, או לא, ששם, אנחנו יש לנו מהנדסים וסוקרים בכל הבניינים, אנחנו עוד לא קיבלנו מפרט סופי, אבל בערד יש שמה קרוב לעשרה מיליון שקל שיפוץ, שצריך לעשות לבתים שדיירים גרים שם ואין מערכות של קריאות מצוקה, יש דברים שזה קצת חורה לנו שקיבלנו ככה את הדיורים שלא טיפלו בדברים הבסיסיים שצריכים לתת לקשישים

מיטל בן עדי:  הם בעצם היו צריכים לגשת ליד שרה כדי לרכוש את הצמיד מצוקה וכל מיני דברים כאלה שאני יודעת בבתים שלנו, כשאנחנו ניהלנו, אנחנו אלה שטיפלנו בדברים האלה ואנחנו אלה שמימנו את הדברים האלה, גם אם הם לא היו בתוך המכרז

מיטל בן עדי:  אז, כן, יש הרבה דברים שאנחנו קצת יותר - - -     

זאב אלקין: אולי זאת הסיבה שבגללה זכיתם במכרז

מיטל בן עדי: יכול להיות, אנחנו מסתכלים על זה כשליחות, אבל לא לנצל את זה

קריאה: כמו שמה שהבטחתי לך, שולחן סנוקר, כבר בטיפול

זאב אלקין: טוב, אגב, משרד אתם רוצים להגיב על זה? גם על מה שנאמר פה וגם על איך אתם רואים את תהליך העברת המקל?     

נתנאל לפידות: תהליך העברת המקל היה סך הכול בסדר, יש כל מיני ספיחים שאנחנו מטפלים בהם, אני מכיר את זה דווקא מעולם של עמידר, עניינים של ערבויות וחתימות חוזים שיש קצת בעיות עם הדיירים שמסרבים לחתום, אנחנו מטפלים בזה ולגבי התקצוב של הבתים - - -     

זאב אלקין: אגב, למה זה צריך להיות בעיה, מן הסתם זה דיירים קיימים

נתנאל לפידות: כן, אבל שהדייר מסרב לחתום על החוזה מול החברה החדשה, אנחנו צריכים לשכנע אותו לחתום

זאב אלקין: אוקי, בהנחה שאין שינוי, למה הם מסרבים?     

נתנאל לפידות: הם מסרבים, יש שם חששות, יש קצת קושי בהיבט הזה

זאב אלקין: אגב, יש היום כבר תרגומים של החוזים?     

נתנאל לפידות: כן

זאב אלקין: של החוזים?     

נתנאל לפידות: ברוסית כבר מוכן?     

משה שחל: תרגום מלא

זאב אלקין: לרוסית יש תרגום מלא, שהופץ בכל הבתים וכל דייר?     

משה שחל: כן, לפני שהוא חותם, אנחנו נותנים לו יום-יומיים שהוא מסתכל על זה ורק אחרי זה

זאב אלקין: זה שינוי, לא היה

משה שחל: כן, זה מאוד חשוב

יבגני סובה: המילה ספקנות היא לא מילה גסה לדיירים, אנחנו מכירים את זה היטב

משה שחל: בפגישות שקיימתי, שהסברתי להם שיש בשפה, הם עשו כפיים, עד כדי כך

יבגני סובה: בקטע הזה מאוד קשה, גם בממשלה הקודמת, קודמת, שהייתה את התוכנית של חלוקת כרטיסי מזון של השר הקודם דרעי, אז אנחנו חברי כנסת שמבינים רוסית, נאלצנו פה להיות כלי עזר לשתי עמותות אשל וגם עמותת פתחון לב שאנשים פשוט פחדו בתקופת הקורונה, לתת צילום של תעודת זהות בשביל לקבל כרטיס, הם שמעו מישהו מוכר ואז הם סמכו ואנחנו היינו נאלצים להעביר את הפרטים, היועצים שלנו, העוזרים של כמה חכים שהם דוברי השפה, מגיע בנאדם זר, אומר תן לי צילום תעודת זהות שלך בשביל שאני אתן לך כרטיס ב-500 שקל ממשרד הפנים, או מעמותה כזו, או אחרת, הם מבוגרים, אנשים לא סומכים, אנשים מפחדים, בצדק לגמרי, בצדק, לאור המקרים שאנשים גונבים כסף ומהכרטיס אשראי ומתקשרים ומציגים את עצמם כעובדי הבנק ואנשים, אז לכן אני אמרתי, המילה ספקנות היא פה לא מילה גסה, אנשים כבר למדו על בשרם, לא להסתמך יותר מידי

משה שחל: ליצור את האמון, גם אצלנו, לחתום, מה שנתנאל אומר, זה בדיוק אותו דבר, זאת אומרת אנחנו צריכים לרכוש את האמון, קודם כל והאמון שאתה נותן זה בשפה שלהם שהם מבינים, אתה לא לוחץ אותם באותה שנייה לחתום, אתה נותן להם זמן, יום-יומיים, תקראו את זה

יבגני סובה: נכון

משה שחל: היום הכול במחשב, אתם רוצים, לא צריך עכשיו לשמור את זה, בלחיצת כפתור אתה מקבל את החוזה, מתי שאתה רוצה ואיך שאתה רוצה וגם את החומר עליו, יש לזה השפעה

יבגני סובה: אז לך זה מתורגם לרוסית?     

משה שחל: כן

יבגני סובה: ואיפה לא מתורגם?     

משה שחל: לא, כולם מתורגם, זה משרד השיכון לקח לעצמו

נתנאל לפידות: החוזה הוא חוזה סטנדרטי שאנחנו החתמנו אותו במסגרת המכרז, זה לא שהחברות יכולות לשנות אותו ולכן גם התרגום הועבר על ידינו, זה תרגום שאושר על ידינו

קריאה: ממתי זה?     

נתנאל לפידות: המכרז? עכשיו, המכרז הסתיים עכשיו, כן

קריאה: בתוך כמה זמן צריכים לחתום על החוזה? מלחיצים אותם?     

נתנאל לפידות: כמה ימים, בסוף הם גרים, זה תהליך

משה שחל: זה תהליך

קריאה: בן משפחה צריך להגיע והם צריכים להתייעץ, יש פה עניין

נתנאל לפידות: לא, לא עומדים איתם

משה שחל: לא, זה תהליך, זה נכון, זה תהליך חיובי

יבגני סובה: העדכון של התשלום הוא מתי, פעם בשנה? שנתיים?      

נתנאל לפידות: זהו, אז - - -     

משה שחל: זה בעצם, גם מהות החששות של הדיירים

נתנאל לפידות: אז נעדכן גם את היושב ראש

זאב אלקין: כן, שאלנו גם על זה, כן, כן

נתנאל לפידות: עד עכשיו היה מנגנון של קביעת שכר הדירה שהייתה שמונה, או תשעה אחוזים מההכנסה של כל הקצבאות ויש רשימה של קצבאות שנכללות וכאלה שלא נכללות בנושא

זאב אלקין: דיירים וותיקים שילמו שמונה אחוז, החדשים יותר תשעה אחוז

יבגני סובה: שמונה אחוז מכלל ההכנסות של הדייר?     

זאב אלקין: כן

נתנאל לפידות: וההכנסות גם, יש שמה איזה קריטריונים - - -     

זאב אלקין: יש דברים שמוחרגים

נתנאל לפידות: מוחרגים ואיזה לא

נתנאל לפידות:  עכשיו בהסכם 2650 ובהסכם 3000 שזה בעצם הזרם החדש של הבתים, נקבע סכום אחר, נקבע 330 שקלים לאדם וזהו, זאת אומרת אם זה יחיד 330, אם זה זוג 660, סכום פיקס

נתנאל לפידות:  במסגרת המכרז, התיקונים האחרונים שעשינו לפני ההפעלה, שינינו את הנושא של שכר הדירה, ככה שזה יהיה שמונה, או תשעה אחוזים, כמו המודל הקודם, או 330, הנמוך מבניהם

יבגני סובה: במשרד הקליטה זה הרבה יותר, נכון? יש כאלה שמשלמים עד 1,100 שקל?     

זאב אלקין: לכן בפועל הם משלמים פחות דווקא, בפועל במשרד הקליטה הם משלמים פחות, החיסרון של מודל משרד הקליטה שזה מקבץ דיור, אם מחר קורה אירוע, כמו דיפלומט, שאומרים להם, צאו, כי בעל המקבץ מצא ייעוד אחר לאירוע הזה אז הם יוצאים

רן מלמד: אבל במקצבי דיור, אתה משלם גם 7,000 ו-8,000 שקל לבעל הנכס, ליחידת דיור

זאב אלקין: מי? המדינה

רן מלמד: המדינה

זאב אלקין: לא, אני מדבר כרגע מבחינת הזווית של הלקוח

רן מלמד: אני יודע

זאב אלקין:  בזווית של הלקוח, בדרך כלל, במקבץ דיור של משרד הקליטה, הוא משלם פחות, משמעותית אפילו, אבל אין לו וודאות, הוא תיאורטית, יכול לקרות מצב שבגלל שמקבץ לא שייך למדינה, אומרים לו, צא והוא יוצא ואו שמצאו לו חליפי, או שלא מצאו לו חליפי, הוא יכול למצוא את עצמו חזרה בשוק הפרטי

יבגני סובה: אבל זה לא קרה עד עכשיו, פחות או יותר, גם דיפלומט פתרו את העניין

זאב אלקין: מה זה פתרו? מצאו פתרונות שלא כל הדיירים אהבו את הפתרונות, אבל זה מה שהיה

יבגני סובה: כן, אוקי

נתנאל לפידות: אמרתי, כאילו זה המודל החדש, בעצם זה 330, או השמונה, תשעה אחוזים, הנמוך מבניהם

זאב אלקין: מה קורה בנושא הכי אהוב עליי, זה קביעה של דמי שכירות?     

יבגני סובה: מה עם הזה מרוסיה?     

זאב אלקין: לא, זוג, מול בודד, העובדה שמהבודדים גובים, מה המצב עכשיו? אני אסביר מה הסוגייה, בהרבה מאוד בתים יש כאלה שמרגע האכלוס אפילו, היו כאלה שגיליתי ובחלקם, תוך כדי, אנשים שהיו בודדים, אבל קיבלו דירה מכל מיני סיבות שהיא מתאימה לזוג, כן, יותר גדולה של חדר וחצי בדרך כלל, במקום חדר, גבו מהם כפול, כאילו הם זוג, מבחינת שכר הדירה

טטיאנה (טניה) מזרסקי: הם הסכימו? זה בהסכמתם?     

נתנאל לפידות: לא, זו התוצאה של בן זוג שנפטר, בדרך כלל

זאב אלקין: בדרך כלל, לא, אבל היה בית אחד בבאר שבע, שגילינו שזה היה מלכתחילה באכלוס

נתנאל לפידות: לא, זה היה חריג

יבגני סובה: הם העדיפו להמשיך לגור באותה דירה ולשלם יותר בגלל שזה התנאים

רות מנע: כן, בסוף זה נתון לבחירתם

נתנאל לפידות: אז זה בן זוג, בסוף המקור המרכזי של זה זה בן זוג שנפטר

זאב אלקין: כן, ברוב המקומות, זה שינוי מעמד תוך כדי

נתנאל לפידות: נכון

גילה פינקלשטיין: יש לזה התייחסות בהסכם, בהסכם מצוין שיש את האפשרות, או שיישאר לגור בדירה שלו ויישלם כזוג, או להציע לו חלופה, לעבור לדירת חדר ואז הוא ישלם בהתאם

זאב אלקין: אוקי

גילה פינקלשטיין: זה מצוין בהסכם

זאב אלקין: ואז מה קורה?     

נתנאל לפידות: וכשאין חלופה וזה העניין, כשאין חלופה להציע לו דירת חדר - - -     

יבגני סובה: באותו בניין אתה מתכוון

נתנאל לפידות: באותו בניין, אז הוא יישלם על זה כיחיד

יבגני סובה: אוקי

נתנאל לפידות: זאת אומרת, הרי, בסוף אנחנו נמצאים באיזשהו מתח בין, יש אנשים ממתינים בתור, צריך להכניס אותם, אם תופס - - -     

זאב אלקין: אבל אנשים שממתינים הם בדרך כלל גם לא זוג, לרוב, רוב התור זה בודדים

נתנאל לפידות: שוב, אם יש, בעצם - - -     

יבגני סובה: כן, אני הבנתי, או שתעבור לחדר שהוא מתאים ליחיד ואז בעצם תמשיך לגור באותו בניין ואנחנו לא מעבירים אותך לבניין אחר ולעיר אחרת, או שאתה רוצה, תמשיך להנות, בעצם מאותו חצי חדר שהיית יחד עם הבן, או בת הזוג שלך, אבל תשלם יותר וזה מאה אחוז נוסף, או שזה קצת פחות ממאה אחוז?     

נתנאל לפידות: מאה אחוז, אותו דבר

זאב אלקין: מה ששילמת כזוג, אתה ממשיך לשלם, שזה הרבה, אגב, יחסית, כי ההכנסות שלך ירדו, המדינה לא ממשיכה לשלם לך כזוג אז אתה משלם בפועל הרבה יותר

יבגני סובה: אתה גם משלם יותר, אתה גם נפגע מזה שאומרים לך, אתה אבדת את האדם הכי יקר לך, אתה משלם יותר וגם הם אומרים לך שאתה תופס מקום, כי מחכים, יש פה גם עניין פסיכולוגי שהוא בעייתי

גילה פינקלשטיין: האחידות שנעשתה בתקופת יושב ראש הוועדה כשר השיכון, הוא כשבסיטואציה שבה, אין לנו להציע לו לעבור לחדר אחר, הוא יישלם כיחיד, כי אין לי בעצם חלופה להציע לו

יבגני סובה: כן, הבנתי

נתנאל לפידות: ברגע שיש לי חלופה אז אנחנו

יבגני סובה: המציאות קובעת את התנאים בשטח הרבה פעמים

זאב אלקין: לא, אבל הרבה פעמים, גם אם יש לך חדר בודד, חדר וחצי, חדר זוגי שהוא פינה, אין לך זוג להכניס לשם, אתה מכניס לשם גם בודד

נתנאל לפידות: לא, אני לא מכניס בודדים לזוג

זאב אלקין: מה זאת אומרת, אם הבא בתור זה בודד, אז הוא זה שיקבל

רות מנע: אם אין לנו זוגות, נכנסים לשם גם יחידים

זאב אלקין: ברור, נכון, גם של שיכון, אותו דבר גם בקליטה

מריה שוורץ: לא

זאב אלקין: מה זאת אומרת?     

מריה שוורץ: בקליטה אנחנו לא נותנים

זאב אלקין: אם בבית גיל הזהב של השיכון, התפנה לטובת קליטה, דירה של חדר וחצי, דירה זוגית והבא בתור זה קשיש יחיד, אתם מדלגים עליו?     

מריה שוורץ: נכון, אנחנו מציעים את זה לזוג

זאב אלקין: לזוג הראשון שיש בתור?     

מריה שוורץ: נכון, כן, וודאי

יבגני סובה: נותנים ליחיד יחיד

מריה שוורץ: אין חריגות בעניין הזה, לבודד חדר, לזוג יש גם חדר וחצי, או שתיים

משה שחל: אני חושב שיש בעיה שאנחנו מזהים, בעיה פסיכולוגית מאוד קשה, לבוא למשפחה שמישהו נפטר במשפחה ולהגיד לו, בוא עכשיו, תעבור, זה בית שלו, אנחנו שוכחים לרגע שזה - - -     

יבגני סובה: משה זה לא מתחבר לי לדברים של שחק, כי הרגע שמענו פה דברים מדהימים ואמרנו כל הכבוד לזה ופה אנחנו מגלים משהו שזה לא מתחבר

משה שחל: לא, אני אומר שזה בעיה, זה בעייתי מאוד

יבגני סובה: אני יודע, אני רק אמרתי מבחינה פסיכולוגית, אבל מצד אחד המדינה רוצה לדאוג לאנשים שהם כבר עברו את הגיל, רובם עברו את הגיל 75-80-85 והם עדיין בתפקוד עצמאי וקורה אירוע שבנאדם שחיי 50-60 שנה עם בן, או בת הזוג, עכשיו נשאר לבד וכעבור חודש, באים אליו, אומרים לו, אדוני, תשלם עכשיו יותר, או שתעבור לחדר, שאני לא יודע הוא קומה אחת ולא קומה ארבע, או קומה חמש, זה נראה לא טוב, זה נראה ממש לא טוב

משה שחל: מאה אחוז מסכים שצריך לפתור את הבעיה הזאת, מכיוון שזה פגיעה קשה מאוד

יבגני סובה: ההתקוטטות הזאת סביב חצי חדר, לא יודע משהו פה לא בסדר בעניין הזה

משה שחל: צריך להשאיר אותו בחדר ולא לנגוע בו ולאפשר לו לחיות בחיים כמו שהוא חי עד היום

יבגני סובה: אם זה שני חדרים, איכשהו אני מבין את זה, אבל חדר וחצי

זאב אלקין: זה בדרך כלל אותו סוג

משה שחל: לא לחייב אותו יותר כסף גם

ניר ברקת: כל הנושא של להעביר אותם, אפילו באותה קומה, מבית לבית, זה טראומה

משה שחל: בוודאי שזה טראומה

זאב אלקין: זה ברור, השאלה פה, יש פה סוגייה מורכבת, כי מצד שני יש זוגות שממתינים והם לא יכולים להיכנס לדירה שהיא בת חדר אחד ולכן יש למדינה אינטרס כשמתפנה מקום לזוג

רן מלמד: אבל גם בדיור ציבורי אתה לא מפנה

משה שחל: לא להכריח, אפשר לבוא ולדבר אתו ולתת לו איזו הטבה, משהו כדי לעודד אותו

זאב אלקין: עכשיו, נקודה מעניינת שרן מדבר עליה, אם זה קורה בדירות של דיור ציבורי, לא מזיזים בנאדם מדירה, להיפך

רן מלמד: אפשר להציע לו, אבל אם הוא לא רוצה הוא לא חייב

זאב אלקין: מציעים לו, מפתים אותו בכל מיני מענקים, אבל לא מפנים אותו, גם כשהרכב משפחתי השתנה וגובה שכר, גם פה לא מוצאים, אבל אתה משלם את מה ששילמת קודם, בדיור ציבורי לדעתי, יורד גובה שכר הדירה שלך, נכון, נתנאל? אם נניח מישהו התאלמן בדיור ציבורי וההכנסות שלו ירדו, כי הוא חי מהשלמת הכנסה?     

נתנאל לפידות: רות עושה את זה

זאב אלקין: השכר דירה יורד

רות מנע: לפי נתוניו החדשים, כן

זאב אלקין: השכר דירה יורד, למרות שהוא נשאר באותה דירה ולא הקטינו אותה בחדר, לא אמרו לו מדירה של שלושה חדרים, הילדים שלך גדלו למשל, בוא תעבור מדירה של שלושה חדרים, לשני חדרים, אלא הוא משלם בהתאם להכנסות שיש לו

זאב אלקין:  אז בדירות זה פועל ככה ובקשישים זה פועל אחרת ואני העליתי את הסוגייה הזאת בפני המשרד, האחידות שאתה אמרת הוא רק חלקית פותר את הבעיה

נתנאל לפידות: החלק השני לא אושר על ידי המשפטית

זאב אלקין: ולמה בדיור ציבורי זה עובד?     

רות מנע: בדיור ציבורי גם היו כל מיני ניסיונות במשך השנים, לעשות מן- - -      

זאב אלקין: לא, אני שואל משפטית, למה בדיור ציבורי זה בסדר ובקשישים זה לא?     

נתנאל לפידות: אני יכול לבדוק ולהחזיר תשובה

רות מנע: כי במשך השנים היו ניסיונות, גם לפנות, בגלל שטח עודף, דבר שלא כל כך התרומם והצליח

זאב אלקין: ברור, נכון

רות מנע: אם הוא לא מפנה אז מעלים לו את שכר הדירה, אז איכשהו זה סביב הציר של העניין הזה

יבגני סובה: יש איזה פרק זמן מינימלי, לפני שאתם, נניח, לא ניגשים מיד לאותו אלמן, או אלמנה?     

זאב אלקין: לא, לא צריך לגשת אליו, כי פשוט גובים ממנו את אותו סכום, לא מורידים לו את הסכום

יבגני סובה: לא, התכוונתי מבחינת החלופה

זאב אלקין: הוא זה שצריך לבקש סוג של חלופה, הרי זה עובד, ברירת המחדל - - -     

יבגני סובה: לא, הוא צריך לבקש, שגובים לו סכום כפול

זאב אלקין: ברירת המחדל - - -     

יבגני סובה: אני הבנתי, כאילו בנאדם התאלמן - - -     

זאב אלקין: הוא ממשיך לגור וגובים ממנו מה שגבו קודם, ההכנסות שלו ירדו, ברגע שהוא בא ואומר, ירדו לי הכנסות, תוריד לי סכום, אומרים, תעבור

יבגני סובה: הבנתי, בקיצור אתה אומר שהוא יבוא, הבנאדם יפנה

זאב אלקין: ברוב המקרים הוא לא פונה בכלל, הוא ממשיך לשלם אותו דבר, כי הוא מתייחס לזה כשכר דירה, זה נכון שהוא מבין שזה אחוז מזה זה זה, אבל בגדול, חלקם אפילו שוכחים שזה אחוז ממשהו, מתייחסים לזה כשכר דירה שהם משלמים

ארז שני: בפועל רוב הקשישים במצב כזה הם נשארים בדירה, הם לא מבקשים לעבור

זאב אלקין: כי הם מתייחסים לזה כשכר דירה, הם ממשיכים לשלם, אבל אחוז מההכנסות שמתחילים לשלם, לטובת הדיור ציבורי, הוא גודל דרמטית, כי ההכנסות שלהם מהמדינה הם יורדות, הם הרי חיים מהשלמת הכנסה של המדינה ולכן זה אירוע בעייתי

זאב אלקין:  אני הצעתי בזמנו למשרד, ללכת לנוסחה היותר רחבה, להגיד, שכול עוד אין סיבה מיוחדת לפנות דירה גדולה יותר, לאפשר לאנשים להישאר ולגבות מהם את הסכום הנמוך ולא רק אם יש חדר פנוי לבודד, אלא להיפך, כל עוד שאין ביקוש למיוחד, לחדר זוגי, להשאיר את הבנאדם בדירה שהוא כרגע ולגבות ממנו את הסכום הנכון, מבחינת הנוסחה של משרד האוצר, קרי, אחוז מההכנסה המעודכנת שלו ולא מההכנסה הישנה

זאב אלקין:  אתה אומר שזה לא אושר על ידי הייעוץ המשפטי

נתנאל לפידות: הייעוץ המשפטי סבר שהדבר הנכון הוא, לא להשאיר את זה כמשהו פתוח, אלא ואני רוצה לחדד גם ביחס למה שאמרת לפני שני משפטים, זה לא שאנחנו מחכים שהוא יודיע לנו, אנחנו באים ואומרים, אנחנו בצד היוזם, ההנחה לחברות היא פשוטה, היה ואחד מבני הזוג נפטר, אם יש דירת חדר פנויה, מוצע לו לעבור לשם, אם הוא מסרב, המשמעות היא שאתה משלם - - -     

יבגני סובה: שהוא ממשיך לשלם אותו סכום שהוא שילם יחד עם הבן זוג

נתנאל לפידות: מציעים לו את הבחירה ולא מחכים שהוא יבוא ויבקש

יבגני סובה: הבנתי

ניר ברקת: מה קורה אם אין דירה?     

יבגני סובה: הוא אומר, אם אין דירה אז הוא נשאר

ניר ברקת: באיזה מחיר?     

זאב אלקין: לא, הוא צריך לשלם את הנמוך, מעודכן

ניר ברקת: את הנמוך

זאב אלקין:  כן, זה אגב, חשוב שתדעו, כי מי שגובה זה החברות

יבגני סובה: עד שמתפנה דירה, למעשה

זאב אלקין: נכון

יבגני סובה: אם מתפנה דירה אז אתה אומר לו תעבור

זאב אלקין: או תעבור, או תשלם

יבגני סובה: או שתחזור לשלם יותר

זאב אלקין: בדיוק

לאוניד סמוליאר: יש כמה מקומות שפשוט אין דירות חדר אחד, שם הוא ממשיך לשלם כבודד

יבגני סובה: כלומר שם יורד לו, כי אין אפשרות לתת לו באותו בניין דירה קטנה, הבנתי, אוקי

זאב אלקין: עכשיו, אני פה עדיין לא באתי על סיפוקי באופן מלא, כי אני כמו שהציגו פה גם החברות, אני חושב שהסיטואציה שבה אומרים לבנאדם, או שאתה עובר דירה, או שאתה משלם הרבה יותר ממה ששילמת קודם, ביחסיות, לא באבסולוטי, זו סיטואציה בעייתית ודווקא המודל של דיור ציבורי הוא אחר, אז אין סיבה שבדיור ציבורי לקשישים, ששם הם עוד פחות גמישים מבחינת הניידות, בגיל שלהם וכו' וכו', אין סיבה שזה יהיה אחרת

זאב אלקין:  אז אני מציע לכם, בכל זאת, לשקול את הסוגייה הזאת שוב, כן, כי באמת סוגייה כאובה

נתנאל לפידות: רשמתי, אנחנו נחזיר תשובה

זאב אלקין: מה קרה בסוף עם תשלומים של הפנסיות מרוסיה, באמת? כי עלתה שאלה, זה הוחשב כחלק מההכנסות, עכשיו, בפועל אנשים לא קיבלו, אנשים לא קיבלו במשך שנה

נתנאל לפידות: יצאה הנחייה, היה פה תהליך מאוד, לצערי, מאוד ארוך, מול החשב הכללי, עד שהתקבלה העמדה שלהם שהם לא יודעים את התשובה ולכן צריכים החלטה, כי הייתה תקופת ביניים שכאילו לא היה ברור מה קורה ואחרי שהם נתנו תשובה סופית שהם לא יודעים לתת וודאות, לכאן, או לכאן, יצאה הנחייה לחברות וזה גם היה בדיוק בתקופת המעבר, בין החברות, שבעצם, שהם עושים את החישוב של ההכנסות, ללא המרכיב של ההכנסות מרוסיה, היה ומתישהו זה יחזור אז

זאב אלקין: מה עשו רטרואקטיבית?     

נתנאל לפידות: אמרנו להם להחזיר כסף, בגלל שזה היה בתקופת המעבר בין החברות, הנחנו כדי שלא ייווצר מצב שחברה מעבירה לחברה חוב, אלא החברה יוצאת, צריכה להחזיר כסף מזומן לדייר

זאב אלקין: וזה בוצע?     

נתנאל לפידות: למיטב ידיעתי כן

מיטל בן עדי: לנו לא היו יותר מידי דיירים, אבל –     

יבגני סובה: לא, אבל היה בדיון בוועדת העלייה והקליטה, הנציגה של הביטוח הלאומי, התחייבה שהדבר הזה לא יבוא לחישוב של כל מיני קצבאות

זאב אלקין: זה לא קשור, פה היה אירוע נפרד

יבגני סובה: למה שאתם תחשבו את זה כהכנסה נוספת?     

זאב אלקין: לכן אני התעקשתי, רק צריך לוודא שכל הדיירים יודעים שהיה צריך להחזיר להם ושבאמת החברות החזירו

מיטל בן עדי: לא נתקלנו באיזה-     

זאב אלקין: לא, השאלה אם הם יודעים?         

רות מנע: ההנחיות לחברות זה עבר

זאב אלקין: לא, אני שואל משהו אחר, האם כל הדיירים עודכנו בכל הבתים שאכן מגיע להם החזר רטרואקטיבי ואז כמובן, אם מישהו לא קיבל אז הו אהיה מרים קול צעקה ואז החברות החדשות היו יודעים שזה לא נסגר

מיטל בן עדי: אתם הוצאתם הנחייה?     

זאב אלקין: לא, הם הוציאו הנחיה לחברות, אבל אני כבר למדתי בעסק הזה, שיש פער עצום, בין מה שיודע הדייר למה שיודעת החברה

לאוניד סמוליאר: קודם כל, אני עברתי כמה בתים ודיברתי עם הדיירים, לא נתקלתי על התלונה הזאת ספציפית, היו תלונות אחרות

זאב אלקין: לא תהיה תלונה, אם בנאדם לא יודע

לאוניד סמוליאר: לא, אני דיברתי איתם, אמרתי שחברה החזירו לכם כסף, הם אמרו, תשמע, אין פה בעיה, אצלנו הכול מסודר, הכול טוב

לאוניד סמוליאר:  בנוסף לזה אני אבדוק את זה עוד פעם, אבל - - -     

זאב אלקין: אני מציע אולי שייצא מכתב מסודר לכלל הדיירים, בנושא הזה, בעברית וברוסית, כי זה רלוונטי רק לאלה שמקבלים פנסיה הם מרוסיה שההחזר היה צריך להיות רטרואקטיבי, מרגע הפסקת קבלת הפנסיה ועם הצעה שאם יש בעיה, לפנות ל- תגידו לאן לפנות

מיטל בן עדי: שיפנו לחברה שניהלה

זאב אלקין: הם לא יכולים לפנות לחברה שניהלה, כי היא כבר לא קיימת מולם, הם יכולים לפנות למישהו, שאחר כך יפנה לאותה חברה ויגבה ממנה

זאב אלקין:  אני היום דייר אצל משה שלו והייתי בחברת עמידר, איפה אני אחפש עכשיו את עמידר? וזה מקרה עוד טוב, כי עמידר חברה גדולה ואם זה אריאל למשל, איפה אני עכשיו אחפש את אריאל - - -     

משה שחל: כן, אבל כסף הועבר למשרד השיכון, זה לא כסף שנמצא בעמידר, או בשלו, הכסף במשרד השיכון

זאב אלקין:  אגב, הכסף שאתם גובים מדיירים - - -     

משה שחל: אנחנו פרסמנו לכל הדיירים, דרך אגב ויש לנו טבלה מסודרת באקסל, למי גבו יותר כסף, משרד השיכון ביקשו מאיתנו ואנחנו העברנו את הרשימה הזאת, כבר למשרד השיכון, לא העברנו? אז יעבור היום, מחר

יבגני סובה: רגע, אם אני מבין נכון, מחודש מרץ 22, האנשים נפגעו, כלומר הפנסיה מרוסיה הייתה חלק מההכנסה, לצורך קביעת שכר –      

זאב אלקין: והמשיכו לגבות את השישה אחוזים מגובה הפנסיה

יבגני סובה: כן, אבל ברגע שחלק מהם יקבלו פנסיה חזרה רטרואקטיבית מרוסיה, מה יהיה?     

זאב אלקין: אז יגבו מהם רטרואקטיבית

יבגני סובה: אז יצטרכו לחייב אותם שוב רטרואקטיבית, אז מה עשינו בזה? ואז תהיה בעיה, אנשים לא ירצו להחזיר, מה יהיה?     

זאב אלקין: היות ואתה לא יודע מתי זה ייקרה ואם יקרה וכו', כי בינתיים אין לזה פתרון, זה דבר אחד

זאב אלקין:  דבר שני, אם זה יבוא כתשלום חד-פעמי, נדמה לי, לפי הכללים הם פטורים מהאחוז על תשלום חד-פעמי אז יכול להיות שלא יגבו מזה, מכל מיני מתנות וכו' וכו', על תשלומים חד-פעמיים פטורים מגובה התשלום, לכן אם הפנסיה הזאת תשולם במענק אחיד, רטרואקטיבית, יכול להיות שהם יהיו פטורים מהתשלום

נתנאל לפידות: אם זה יחזור כפנסיה קבועה אז זה ייכלל, אבל אם זה יחזור - - -     

זאב אלקין: אבל מן הסתם לא רטרואקטיבית, אגב, בכלל לא בטוח שהרוסים ישלמו רטרואקטיבית, אף אחד מאיתנו לא יודע איך זה יסתיים ולכן - - -     

יבגני סובה: טוב, צריך לבדוק גם כמה אנשים מקבלים פנסיה וגרים במקבצים

זאב אלקין: לא מעט, לא מעט

יבגני סובה: לא מעט, יש לך נתון?     

זאב אלקין: סטטיסטית העולים מרוסיה הם קצת פחות מחמישים אחוז מכלל העולים, אז אין סיבה ש-     

לאוניד סמוליאר: אין לנו מספרים מסוימים, כמה אנשים מקבלים

זאב אלקין: אני מהמר על 40 אחוז, כי היום כל עולה קשיש מרוסיה מקבל פנסיה מרוסיה, ככה או ככה, במסגרת ההסכמים

קריאה: לא, אבל תלוי בסכומים, יש קטנים וגדולים

קריאה: תלוי מתי הוא עלה גם

יבגני סובה: אם הוא עלה לפני 20 שנה אז אני מניח שפנסיה קטנה כי הוא לא הספיק להרוויח

לאוניד סמוליאר: לא, יש שני דרכים איך שהם מקבלים, דרך אחת הדרך ביטוח לאומי, הדרך השני הם מקבלים ישר לחשבון בבנק רוסיה ומשם הם מקבלים

זאב אלקין: גם אלה תקועים, גם אלו תקועים

לאוניד סמוליאר: גם אלו תקועים, גם אלו תקועים, אבל בגלל זה שיש את שני הדרכים האלו, אין לנו מספרים מסוימים

מיטל בן עדי: אבל ביטוח לאומי יודע מאנשים שהם מקבלים, יש 17 אלף איש ידוע

לאוניד סמוליאר: משהו כזה, כן

זאב אלקין: לא, אבל זה במלא בנוי, הכנסות בנויים פה בהצהרה עצמית

יבגני סובה: אבל אני חושב שהפתרון הזה הוא טוב, קודם כל תוציאו מכתב בשתי השפות, מכתב שכל מי שמקבל פנסיה מרוסיה ויודע שהדבר הזה עלול להשפיע על שכר דירה שלו, מטעם משרד השיכון, א', שקודם כל יפנה ויבדוק, כי אם הוא יגיד שההכנסה שלו נפגעה באלף שקל, לצורך העניין, בחודש ואלף שקל, שמונה אחוז זה בעצם, כמעט 80 שקל כל חודש שהוא צריך לקבל החזר על תשלום שכר דירה, אנחנו מגיעים כבר לסכום כמעט 1,000 שקל אז יכול להיות שאת ה-1,000 שקל הוא יצטרך לקבל את זה חזרה וכשהפנסיה תחזור - - -         

מיטל בן עדי: משרד השיכון צריך לטפל בזה

יבגני סובה: כן, כן, הבנתי בגלל זה ביקשתי שיצאו מכתבים בשתי השפות, קודם כל נגלה מי האנשים האלה, כי יכול להיות שיש מעט מאוד אנשים, אולי זה כמה מאות ולא אלפים

לאוניד סמוליאר: כמו שלפני אמר משה, בדיוק שהחברות עברו מבתים אז ביקשתי מכולם לעשות את הסקר מהדיירים בגלל שלא רק את זה, היו ים תלונות לגבי טעויות בגובה שכר דירה, אני ביקשתי לעשות את הסקר, מי חושב שגבו ממנו יותר ממה שהוא צריך לשלם, זה דבר ראשון בזמן הקרוב, אני צריך לקבל את זה מכל החברות

יבגני סובה: אז תכניס שם גם את הפנסיה מרוסיה ויש לך את ה-

זאב אלקין: הם צריכים לדעת גם לגבי פנסיה מרוסיה, בשונה מתלונות על השינוי, הם צריכים לדעת שמגיע להם החזר רטרואקטיבי, כי הם לא יודעים את זה, לגבי גובה שכר דירה הם יודעים, איך הם יודעים? כי הם שילמו א', פתאום מתחילים לגבות ב', הם מייד קופצים זה מייד, בנאדם אומר למה היה ככה, עכשיו ככה, גם כשמעלים להם הצמדה, הם קופצים, כי הם לא מבינים את הסוגייה של ההצמדה ואז מסבירים להם

משה שחל: הצמדה זה עוד יהיה סיפור, 330 שקל זה כתוב שמה הצמדה זה עוד יהיה סיפור בפני עצמו

יבגני סובה: הצמדה למדד?     

זאב אלקין: כן

מיטל בן עדי: יש פה סיפור שהוא קצת יותר מורכב מהצמדה למדד, כי דיירים חדשים שנכנסים, אמורים לשלם 330 ו-660 צמוד למדד, המדד בסיס זה יום חתימת החוזה שלנו והמדד הידוע זה ביום שהם חותמים על החוזה

מיטל בן עדי:  העניין הוא שהדיירים הישנים, בעצם יש פה איזה סוג של אפליה לדיירים הישנים, אבל הדיירים הישנים באו ואמרו, אוקי, אתה גובה מהם שמונה ותשעה אחוז, או 330צמוד למדד, מיום חתימת החוזה שלהם

יבגני סובה: ואז זה עובר את השמונה אחוז

מיטל בן עדי: ואז אתה, קודם כל, אתה נכנס פה ללופ של חישוב, כי זה לא חישוב בסיס, שאתה מכניס את הנתונים לאקסל ואתה אומר, אוקי, אני יודע מה יש כאן, אז הסעיפים האלה סיבכו לנו את העבודה בצורה מאוד מאוד קשה, זאת אומרת, אנחנו עשינו עבודה ועכשיו אנחנו צריכים לעשות עבודה אחרת

מיטל בן עדי:  אנחנו כשנכנסנו, אספנו מכל הדיירים את כל המסמכים שלהם ועכשיו אנחנו צריכים לעשות חישוב מחדש, אז גם פה צריך לתת את הדעת, איך החברה, בעצם, מתמודדת עם כזה דבר? עם ההצמדה למדד? כי בסוף, זה משהו שהוא קצת יותר מורכב מ-330 ו-660 וזהו

משה שחל: אני זוכר שהיית שר השיכון אז הצעת שיהיה מחיר קבוע ולא הצמדה זה אני חושב שצריך לשאוף לזה, כל החישובים האלה, אנחנו מתעסקים כל הזמן בהתחשבנות, חמישה שקל פה, עשרה שקל פה, אני לא חושב שזה מכובד, אני לא חושב שכדאי למדינה להתעסק עם זה, חייב להיות מחיר קבוע לכולם, בלי הבדל, אם הוא שמונה אחוז, תשע אחוז ולזה אנחנו צריכים לשאוף, זה יקל על כולנו

נתנאל לפידות: אנחנו שמה בדיוק, ה-330 זה המחיר הקבוע, לדור הביניים, מי שנמצא על המודל הקודם, אנחנו לא רצינו לפגוע, הנוסחה נותנת פחות מ-330, מי שהנוסחה מביאה ליותר מ-330, אוטומטית זה יורד ל-330, מי שזה יצא 300, אנחנו לא מעלים לו ל-330, אלא הוא יעשה לפי הנוסחה

משה שחל: אבל מקסימום 330?     

נתנאל לפידות: כן

זאב אלקין: 330 צמוד למדד בשנת תרפפו, כן

נתנאל לפידות: ה-330 לפי המדד

מיטל בן עדי: אבל הוא לא זז כל שנה

נתנאל לפידות: רשמתי, אני אבדוק

זאב אלקין: זה בעיה, ברור, הבעיה ברורה

זאב אלקין:  טוב, עוד נושא קטן שעלה בהרבה בתים, אני אשמח לדעת מה קרה עם זה, הסיפור של קולנועיות, החניות, עמדות הטענה

נתנאל לפידות: הנושא עוד לא נפתר, יש טיוטה של פרוגרמה, לאיך לעשות את זה

קריאה: על מה מדובר?     

זאב אלקין: יש בהרבה מאוד בתים היום קולנועית זה אירוע יחסית פשוט, לא כל כך מסובך כמו שהיה בעבר ויש הרבה אנשים שמגיעים לגיל שהם צריכים את זה, הם עדיין יחסית עצמאיים ומתאימים לתנאים של הבית, אבל יש להם קולנועית כזאת, או אחרת ועלתה בעיה גדולה, גם של עמדות הטענה, כי אסור להטעין קולנועית כזאת, לפי כללי הבית בשקע רגיל, מטעמי בטיחות ולא היו שקעים מיוחדים ובעיה עוד יותר חמורה זה החנייה של הקולנועיות, כי היה אסור להחנות אותם ליד הבתים

נתנאל לפידות: להכניס אותם למסדרונות

זאב אלקין: הכול היה אסור, היה אסור גם בחנייה, היה אסור גם להכניס פנימה

משה שחל: צריך לעשות קירוי להם, גם אם זה בחוץ

זאב אלקין: כן, כן

נתנאל לפידות: אגף ההנדסה אצלנו במשרד הכין טיוטה של פרוגרמה גנרית, זה בעצם, איך, גם בבתים החדשים שהולכים ונבנים וגם בבתים הקיימים, לעשות להם הסבות, בעצם, לפתח את השטח, ככה שאפשר יהיה בעצם, לשים את המערכת, גם ההטענה וגם את החנייה

נתנאל לפידות:  אז הם עשו פרוגרמה את המודל עצמו ואנחנו נכנסים עכשיו בעצם, צריכים להיכנס לפרויקט, בעצם לקחת מבנה-מבנה ולעשות את ההתאמות הנדרשות בתכנון ואז בביצוע

נתנאל לפידות:  עכשיו אני אגיד שזה גם מתחרה בסוף על תקציבי שיפוץ, התקציב הוא אותו תקציב בסוף ואת הפערים אתה מכיר

זאב אלקין: אבל בסוף חייבים לתת להם איזשהו פתרון

נתנאל לפידות: נכון

זאב אלקין: כי קולנועיות יהיו יותר ויותר, זה הופך לא למותרות, אלא למשהו שהוא יחסית נגיש בעלות שלו אז לכן חייבים לתת לזה פתרון וכמובן, בעיה אחרונה שהיא מאוד מאוד בלטה, זה כמובן, סוגיית המעליות שזה אירוע לכל בית כזה כשיש מעליות ישנות והן יוצאות מכלל שימוש אז הדיירים, גם כשמעלית נתקעת עם דייר כזה בגיל שמונים זה יכול להיגמר רע והיו גם חבלות לדיירים בגלל מעליות לא תקינות וכמובן, אם מעלית לא עובדת, או כמעט אף מעלית לא עובדת אז דיירים לא יכולים לרדת במדרגות, דיירים כבר בגיל שזה כבר לא עובד ולכן הייתה שם סוגייה של תיעדוף מעליות, במסגרת תקציבי שיפוצים

נתנאל לפידות: אז הם גם תועדפו וגם יותר מזה, עבודה שנעשתה בהעברות בין החברות, הם עשו תיאומים מוקדמים, זאת אומרת כדי להזמין חלקים, ככה שהחברה הנכנסת תוכל, השיפוץ יתחיל ממש עם כניסתם ולא להמתין כמה חודשים, עד שמגיעים חלקים וכאלה, מזמינים את החברות תפעול שלהם, כי גם הם החליפו אותם וקלטו רק את המעלית, כאילו טיפה לפני שהם נכנסו לפעילות כדי להכין בעצם את התוכניות שיפוץ שלהם

נתנאל לפידות:  משה פה יכול להגיד איך זה עובד עכשיו

משה שחל: כן, אני חושב שעדיפות הראשונה, גם בהנחיות משרד השיכון, שקודם כל , אנחנו מטפלים במעליות, אנחנו עשינו הסכמים עם חברות טובות מאוד, עם שלוש חברות אפילו, עשינו הסכם ומיידית, זאת אומרת חברות שממש תוך, התחייבו, גם אם מעלית נתקעת לדוגמא, שתוך כמה שעות הם צריכים להגיע ולתקן ונכון להיום, לפחות, איך אומרים, טפו-טפו, אבל כמעט שאין לנו תקלות בדברים האלה, כי החברות שנכנסו בדקו את המעליות, שיפצו אותם, סידרו אותם ורוב הדברים כרגע עובדים כמו שצריך, אין לנו

זאב אלקין: שחק זה גם אצלכם?     

מיטל בן עדי: גם אצלנו

זאב אלקין: אוקי

משה שחל: זה דבר שקיבלנו הנחייה ממשרד השיכון ופעלנו מייד לסדר את זה

זאב אלקין: עמיגור זה לא ההסכם הזה, זה הסכמים אחרים, אבל

ארז שני: אני יכול להגיד לך שאנחנו כבר בעיצומם של החלפות המעליות בכל הבתים שלנו, עד סוף 25, אנחנו נסיים את החלפת כל המעליות בבתים

ארז שני:  דרך אגב, זה רק עניין של הספקה היום ,יש בעיות של אספקה

זאב אלקין: כן, יש היום תורים לאספקת מעליות

זאב אלקין:  טוב, אנחנו נסכם את החלק של הדיון על בתי גיל הזהב

זאב אלקין:  אנחנו כמו שצפיתי, לא הספקנו לגעת במקבצי דיור של משרד הקליטה, נעשה את זה בדיון המשך, כבר בכנס הבא, לאחר הפגרה

זאב אלקין:  אני אגיד משהו כללי לפני שאני אגיע לסיכום פרטני, היות והמערכת הזאת של בתי גיל הזהב ומקבצי דיור הם למעשה שתי מערכות דיור ציבורי, אולי הכי גדולות, מבחינת העולים, אז אנחנו גם נצא לשטח בכמה הזדמנויות לסיורים, למקומות השונים ולראות את התנאים בפועל אז אנחנו עוד לא נפרדים מכם, אלא מגיע גם לשטח בהמשך, אני מאמין שבמסגרת כנס הקיץ, כשנסיים את הסדרה של הישיבות שהם יותר תאורטיות ותקציב ודברים כאלה

זאב אלקין:  אז זה איזושהי התראה כוללת, היא נכונה גם למקבצי הדיור, גם לבתי גיל הזהב, ננסה כל פעם לעשות את זה מרוכז גאוגרפית - - -     

יבגני סובה: מה שחשוב זה לבחור את השנה הנכונה, כי יש שעת צוהריים

זאב אלקין: מכירים

יבגני סובה: לא לבוא בצוהריים, אף פעם, או בוקר או אחרי חמש בערב

זאב אלקין: בהחלט

זאב אלקין:  עכשיו, אוקי, לגבי הסיכומים, קודם כל, הדבר הראשון שהוא בעיניי הכי מטריד מכל מה שעלה פה בדיון זה כמובן הסימן שאלה הגדול על השלב השני במימוש ההסכם עם עמיגור והסוכנות, אני רוצה מפה לצאת בקריאה, אולי גם נוציא לו מכתב, לשר הבינוי והשיכון ולשר האוצר, כמובן, להחזיר את התיעדוף לנושא הזה ולפעול למימוש ההסכם במלואו ולא לוותר על 1,500 יחידות דיור לדיור ציבורי לקשישים, זה נראה לי הנושא הכי מרכזי שאני יצאתי מוטרד מהדיון כאן, זה נכון שזה ייקח עוד זמן עד שזה ייבנה, אבל אם לא נתחיל לקדם את ה-1,500 השניים עכשיו, גם לא ייבנו, הם לא ייבנו אז זה הנושא הראשון בעיניי והכי משמעותי

זאב אלקין:  עכשיו מבחינת הנושאים השוטפים שעברו כאן, אני קודם כל רוצה לשבח את משרד הבינוי והשיכון ואת החברות, על העברת המקל, אמנם עמידר לא פה בדיון, אגב, מוזר שלא, הזמנו גם אותם, אגב, אני גם אדבר איתם נתנאל, אבל אני מציע שגם אתם תעירו להם

שלומית אבינח: הם לא מגיעים לאף ישיבה

זאב אלקין: סך הכול הנושא הזה נוגע אליהם ישירות, כן, הם מחזיקים, אולי אחרי עמיגור, את הקבוצה השנייה בגודלה של כמות בתי גיל הזהב ומן הדין היה שיופיעו כאן ויהיו מיוצגים, לא מבין למה כבר פעם שנייה שהזמנו אותם והם לא נמצאים אז אשמח אם גם אתם תעירו, כמי שבסוף, מפעיל את החברה והם קבלן משנה שלכם, אבל לפחות בינתיים מה שעלה מתוך חברות שהיו מיוצגות ומכם, סך הכול, העברת המקל, עברה באופן מוצלח ואני חושב שגם אתם וגם החברות ראויים על זה בדברי תודה ושבח

זאב אלקין:  נושאים שנשארו פתוחים, אנחנו נשמח לקבל עדכון על הסוגייה הספציפית שעמיגור העלו לגבי כ-30 יחידות דיור בחיפה וקריות, נראה לי מוזר שזה לא מאוכלס, כן, זה מקומות ששמענו עכשיו שרק במשרד הקליטה יש 3,000 ממתינים

קריאה: במשרד הקליטה יש שישה מקבצים בחיפה

זאב אלקין: אני יודע, אני יודע, אבל עדיין, יש תור של 3,000 משפחות, אז לא הגיוני ש-30 יחידות לא מאוכלסות אז נשמח שתפתרו את זה וכמובן, לקבל על זה עדכון

זאב אלקין:  לגבי הסוגייה של גובה התשלום לאלה שהתאלמנו, אני מציע שוב לשקול את האירוע הזה ולנסות להגיע לברירת המחדל שאנשים נשארים ביחידת דיור שלהם ומשלמים כמו שהם צריכים לשלם כבודדים ולא כזוגות, כי לאנשים האלה, הרי מה המשמעות כשהוא משלם כזוג שהוא בודד, זה אומר שהוא פחות מוציא על התרופות ועל אוכל, מהשלמת ההכנסה המינימלית שלו גם ככה, הוא צריך עכשיו, באופן יחסי, לתת יותר כסף לנושא הדיור וזאת לא הייתה כוונת המשורר בהענקה של דיור ציבורי וצריך פה להתבסס לדעתי, על המודל של הדירות בדיור ציבורי, ששם מורידים תשלום ולא מזיזים בנאדם אז הנושא הזה נשאר פתוח, נשמח לעדכון שהוצאתם מכתב לכלל הדיירים על הסיפור הזה של הזכות להחזר רטרואקטיבי, של מה שנגבה ממי שהפסיק לקבל פנסיה מרוסיה - - -     

יבגני סובה: אפשר באמצעות לא אישי, אפשר באמצעות המקבץ עצמו, או שמוציאים מכתב לכל בנאדם?     

לאוניד סמוליאר: בכל בית יש לו, איפה שאין בית

זאב אלקין: יש לוח מודעות, אבל צריך לשים מודעה גדולה ברוסית ואם יחזיקו אותה מספיק זמן, כולם יקראו, כן, בהחלט

יבגני סובה: כן, שתהיה שם כמה שבועות

ארז שני: דרך אגב, חבר הכנסת, שתדע, לפחות אצלנו, מה שאני הייתי חשוף, איך שהופסקו הפנסיות, היה לנו המון פניות של דיירים ומיד ביקשנו שיראו את זה שהם לא קיבלו והפסקנו עם זה

זאב אלקין: לא אצל כולם זה היה ככה, לצערי

ארז שני: כי הם יודעים, האוכלוסייה הזאת יודעת לדרוש

זאב אלקין: לצערי, הרבה דברים שקורים בעמיגור, לא קורים בחברות אחרות, אתה מכיר את דעתי על רמת השירות אצלכם, לצערי, זה לא קרה אצל כולם, אז לכן זה בהחלט נושא

זאב אלקין:  עכשיו, וקולנועיות גם נשמח לקבל מעודכן של ההתקדמות באירוע הזה, כי בסוף הוא יפגוש אותנו

זאב אלקין:  אגב, רק ספציפית, מה קרה באותו בית, ספציפי, בבאר שבע, ששם כולם מרגע האכלוס שלמו כזוגות, גם כשהם בודדים, אתה זוכר?      

נתנאל לפידות: לא

זאב אלקין: זה היה בית גיל הזהב אחד כזה שנמצא, שמרגע אכלוס, אנשים אמרו, גם לבודדים, בגלל שאתם נכנסים לדירות של חדר וחצי, כי אלה היו הדירות אז אתם משלמים כזוג

נתנאל לפידות: לא יודע, זה אני צריך לבדוק, נראה מה קרה

זאב אלקין: כי זה היה בית אחד כזה

משה שחל: לא, הם משלמים לפי בנאדם, לא לפי

זאב אלקין: אז תתפלא

נתנאל לפידות: בסדר, אני אבדוק את זה

יבגני סובה: אני אמרתי, שהרבה פעמים החברה קובעת את הדברים משלה, ולכן אם יש תלונות כאלה זה לא צריך להיות, אם מציעים לבנאדם להיכנס לחדר

משה שחל: אם הוא גר בדירה וחצי, האם הוא משלם עבור שניים, או?     

יבגני סובה: לא, שלא יגידו לו, אדוני, אתה רוצה להיכנס, אבל יש לי רק דירה חדר וחצי, תשלם פי שתיים, כמו זוג ואז בנאדם אומר, רגע, אולי שווה לי לשלם ואז הוא בעצם מתפשר, הוא לא צריך להתפשר, זה מלכתחילה צריך להיות דבר כזה, אם הוא יחיד אז יחיד

זאב אלקין: טוב, בסדר גמור

זאב אלקין:  תודה רבה לכם ועוד נתראה בביקורים בשטח

זאב אלקין:  תודה רבה, חג שמח